title: Amerikanmustapoppeli

text: Amerikanmustapoppeli ("Populus deltoides") on pohjoisamerikkalainen poppelilaji. Se kasvaa 20–40 metriä korkeaksi. Kukinta-aika on varhaisesta keväästä myöhäiskevääseen. Kaarna on syväuurteista ja väriltään ruskeanharmaata. Pohjois-Amerikassa laji kasvaa luontaisesti, Euroopassa viljeltynä ja villiintyneenä.


title: Amerikanmustapoppeli

text: Laji jaetaan kolmeen alalajiin:


title: Preslav

text: Preslav () oli ensimmäisen Bulgarian keisarikunnan pääkaupunki vuosina 893-972. Moderni Veliki Preslav () "iso Preslav" on kaupunki.


title: Venere Pizzinato

text: Venere Pizzinato Papo (23. marraskuuta 1896 - 2. elokuuta 2011) oli italialainen henkilö. Hän syntyi Alassa, Trentinossa, joka oli osa itävalta-unkarin keisarikuntaa. Ensimmäisen maailmansodan aikana hän asui pakolaisena Bazzanossa, Bolognassa, mutta muutti Milanoon sodan jälkeen. Toisen maailmansodan aikana hän asui Nizzassa, kunnes palasi jälleen Milanoon vaimonsa kanssa. Hän asettui lopulta asumaan Veronaan, missä hän asui koko ikänsä. Hänestä tuli vanhin elävä italialainen 2. marraskuuta 2009 Ida Frapponin kuoltua. Pizzinato kuoli 114 vuoden ja 252 päivän iässä vuonna 2011. Hän oli vanhimmaksi elänyt italialainen, kunnes Dina Manfredini ohitti hänet 13. joulukuuta 2011.


title: John Scott (jääkiekkoilija)

text: John Howard Scott (s. 26. lokakuuta 1982 St. Catharines, Ontario, Kanada) on entinen kanadalainen jääkiekkoilija, joka pelasi laitahyökkääjänä mm. NHL-joukkue Montreal Canadiensissa.


title: John Scott (jääkiekkoilija)

text: Scott pelasi uransa alussa neljä vuotta (2002–2006) yliopistojääkiekkoa WCHA-joukkue Michigan Techissä, jossa sai 18 pistettä ja peräti 350 rangaistusminuuttia. Scottia ei varattu NHL:ään, joten yliopistouransa jälkeen Scott siirtyi AHL-joukkue Houston Aerosiin, jossa pelasi kaksi kautta.


title: John Scott (jääkiekkoilija)

text: Scott siirtyi Minnesota Wildiin kaudella 2008–2009. Kaudella 2009–2010 hän teki ensimmäisen NHL-maalinsa 15. marraskuuta 2009 Carolina Hurricanesin maalivahdille Michael Leightonille, kun Wild hävisi 5–4.


title: John Scott (jääkiekkoilija)

text: Heinäkuun 1. päivänä 2010 Scott allekirjoitti kahden vuoden sopimuksen Chicago Blackhawksin kanssa. Hän pelasi Chicagossa vuodet 2010–2012 kunnes hänet 27. helmikuuta 2012 kaupattiin New York Rangersiin viidennen kierroksen varausta vastaan. Heinäkuussa 2012 Scott allekirjoitti yhden vuoden sopimuksen Buffalo Sabresin kanssa. Sopimusta jatkettiin keväällä 2013.


title: John Scott (jääkiekkoilija)

text: 31. lokakuuta 2013 Scott sai liigalta seitsemän ottelun pelikiellon taklattuaan viikkoa aiemmin Boston Bruinsin Loui Erikssonia päähän. Joulukuun lopulla 2013 Scott teki uransa toisen maalin Toronto Maple Leafsia vastaan.


title: John Scott (jääkiekkoilija)

text: Vapaiden markkinoiden auettua heinäkuussa 2014, Scott teki toisena päivänä San Jose Sharksin kanssa yhden vuoden mittaisen sopimuksen. Kauden 2014–2015 aikana Scott sai kahdesti pelikieltoa. Lokakuussa kahden ja joulukuussa neljän ottelun verran.


title: John Scott (jääkiekkoilija)

text: Yleisö äänesti Scottin kaudella 2015–2016 un Pacific -divisioonan kapteeniksi. Väitteiden mukaan NHL sekä Scottin joukkue Arizona Coyotes yrittivät estää häntä pelaamasta ottelussa. Hän kuitenkin kieltäytyi vetäytymästä siitä. Arizona kauppasi Scottin ennen tähdistöottelua Montreal Canadiensiin, jossa hänet laitettiin farmiin. Myöhemmin Scottille annettiin kuitenkin lupa pelata tähdistöottelussa Pacificin kapteenina. Pacific voitti turnauksen ja Scott iski kaksi maalia välierässä, jonka seurauksena hänet valittiin turnauksen parhaaksi pelaajaksi.


title: Mario Curletto

text: Mario Curletto (13. syyskuuta 1935 Livorno – 22. joulukuuta 2004 Livorno) oli italialainen miekkailija. Hän kilpaili vuoden 1960 kesäolympialaisissa Roomassa ja vuoden 1964 kesäolympialaisissa Tokiossa ollen ensin mainitussa mukana saamassa hopeaa floretin joukkuekilpailussa.


title: Trăstenik

text: Trăstenik () on kaupunki Plevenin alueella Bulgarian pohjoisosassa.


title: Oris

text: Oris on sveitsiläinen, Paul Cattin ja Georges Christianin vuonna 1904 Hölsteinissä perustama luksuskelloja valmistava yritys. Oris on tunnettu mekaanisista kelloistaan, eikä se valmista lainkaan kvartsikelloja. Oris jakaa mallistonsa neljään osaan; moottoriurheilu ("motor sport"), lentäminen ("aviation"), kulttuuri ("culture") ja sukellus ("diving").


title: Oris

text: Vuonna 1968 Oris sai "cal.652."-koneistolleen kronometri-sertifioinnin.


title: Oris

text: Sean Connery käytti Oriksen kelloa James Bond -elokuvassa Älä kieltäydy kahdesti.


title: Oris

text: Vuonna 2009 Oris toi markkinoille uuden, 51 millimetriä leveän ammattisukellukseen tarkoitetun rannekellon.


title: Fleetwood Mac (vuoden 1975 albumi)

text: Fleetwood Mac on Fleetwood Mac -yhtyeen albumi vuodelta 1975. Albumi oli ensimmäinen, jolla olivat mukana kitaristi, laulaja ja säveltäjä Lindsey Buckingham sekä laulaja ja säveltäjä Stevie Nicks. Sen tunnetuin kappale on singlehitti "Rhiannon". Musiikillisesti albumi kiteytti yhtyeen uuden tyylin ja merkitsi sille uuden kaupallisen menestyskauden alkua.


title: Fleetwood Mac (vuoden 1975 albumi)

text: Sekaannuksien välttämiseksi yhtyeen mukaan nimetystä ensimmäisestä albumista vuodelta 1968 käytetään toisinaan nimitystä "Peter Green's Fleetwood Mac".


title: Vähemmän kiirettä, enemmän aikaa

text: Vähemmän kiirettä enemmän aikaa on suomalaisen Eino Grönin studioalbumi vuodelta 1997.


title: Jalkapallon Suomen Cup 1962

text:
Jalkapallon Suomen Cup 1962 oli cupin kahdeksas järjestämisvuosi. Osanotto-oikeus siihen oli kaikilla seuroilla. Kilpailuun osallistui 166 joukkuetta joista Mestaruus- ja Suomensarjan joukkueet, kaikkiaan 39 (9+30), pääsivät ilman karsintaa 64 joukkuetta käsittävään varsinaiseen kilpailuun. Muiden joukkueiden selville saamiseksi pelattiin 105 karsintaottelua. Maakuntasarjoista mukaan lähti 55 joukkuetta, aluesarjoista 56 ja SPL:n sarjojen ulkopuolelta 16 joukkuetta.
Loppuotteluun selvisivät Helsingin Palloseura ja maakuntasarjalainen Rovaniemen Palloseura, ja se pelattiin Olympiastadionilla. Ottelun voitti HPS 5-0. Yleisöä oli paikalla ennätysmäiset 5 022.


title: Jalkapallon Suomen Cup 1962

text: Varsinaisen kilpailun 1. ja 2.kierros


title: Jalkapallon Suomen Cup 1962

text:
2. kierroksen uusinta: Joensuun Pelitoverit - Saimaan Pallo 3-1
Lahden Pallomiehet voitti Jämsänkosken Ilveksen uusinnassa 2-1.


title: Jalkapallon Suomen Cup 1962

text: Loppuottelu pelattiin 21. lokakuuta 1962 Helsingissä.


title: Jalkapallon Suomen Cup 1962

text: Cup-mestarit: Matti Korhonen, Alpo Lintamo, Henry Kiviniemi, Pentti Rautiainen, Raimo Lukander, Nils Vilen, Urho Laakso, Kaj Österberg, Teuvo Strömberg, Kai Pahlman ja Heikki Mustakari.


title: Sinut löysin uudestaan

text: Sinut löysin uudestaan on suomalaisen Eino Grönin studioalbumi vuodelta 1999.


title: Thatcherismi

text: Thatcherismi eli thatcherilaisuus on Yhdistyneen kuningaskunnan pääministerin Margaret Thatcherin mukaan nimensä saanut talouspoliittinen ja yhteiskuntapoliittinen ajattelutapa. Se tarkoittaa hänen omaa ajatteluaan, mutta myös sitä politiikkaa, jota on noudatettu hänen pääministerikautensa jälkeen John Majorin, Tony Blairin, Gordon Brownin ja David Cameronin kaudella.


title: Lapsuusajan joulu

text: Lapsuusajan joulu on suomalaisen Eino Grönin studioalbumi vuodelta 2000.


title: Sinn

text: Sinn on saksalainen korkealaatuisten kellojen valmistaja, jonka perusti lentäjä ja lento-opettaja Helmut Sinn vuonna 1961 Frankfurt am Mainissa. Yritys erikoistui lentäjille tehtyjen kellojen valmistukseen ja niistä tulikin suosittuja lentäjien keskuudessa niiden hyvän laadun ja designin vuoksi.


title: Sinn

text: Vuonna 1994 Helmut Sinn myi yrityksen Lothar Schmidt:lle, joka muutti yrityksen nimeksi Sinn - "Spezialuhren zu Frankfurt" ("spesiaalikelloja Frankfurtista"). Lisäksi Schmidt loi uusia mallistoja. Nykyisin yritys myy noin 10 000 kelloa vuodessa. Suurin osa kelloista myydään suoramarkkinoinnilla.


title: Ambaton maanjäristys 1949

text: Ambaton maanjäristys 1949 oli läntisen pallonpuoliskon voimakkain maanjäristys viiteen vuoteen. Järistys tapahtui 5. elokuuta 1949 Ecuadorissa Tunguruhuan provinssissa pääkaupungista Ambatosta kaakkoon. Järistyksen voimakkuus oli 6,8 Richterin asteikolla ja sen hyposentrumi sijaitsi noin 40 km:n syvyydessä. Järistyksessä kuoli 5 060 henkilöä. Lähellä sijainneet kylät Guano, Patate ja Pillaro tuhoutuivat ja Ambato kärsi huomattavia vahinkoja. Järistyksen seurauksena rakennuksia romahti ja järistystä seuranneet maanvyörymät aiheuttivat lisätuhoja Tunguruhuan, Chimborazon ja Cotopaxin provinsseissa. Järistys aiheutti vahinkoja vedenjakeluun ja katkoi puhelinyhteyksiä. Järistys tuntui värähtelynä Quiton ja Guayaquilin kaupungeissa.


title: Aschan Coffee & Deli

text: Aschan Coffee & Deli on suomalainen kahvilaketju, jonka omistaa Aschan Kahvilat Oy. Aschan Coffee & Deli korvasi Suomen Wayne’s Coffee -kahvilat.


title: Aschan Coffee & Deli

text: Wayne’s Coffee- ja Aschan-kahviloita operoinut Tammimetsä Oy (nykyinen "Aschan Kahvilat Oy") muutti Suomen Wayne’s Coffee -kahvilat Aschan Coffee & Deli -kahviloiksi 16. huhtikuuta 2012 alkaen.


title: Valentina Prudskova

text: Valentina Aleksandrovna Prudskova (; s. 27. joulukuuta 1938) on Neuvostoliittoa edustanut entinen miekkailija. Hän oli mukana voittamassa floretin joukkuekilpailussa kultaa kesäolympialaisissa 1960 Roomassa ja sitten saamassa siinä hopeaa kesäolympialaisissa 1964 Tokiossa. Tokiossa hän kilpaili lisäksi floretin yksilökilpailussa.


title: Guram Kostava

text: Guram Kostava (; s. 18. kesäkuuta 1937 Tbilisi) on entinen Neuvostoliittoa edustanut miekkailija. Hän sai pronssia kalvan joukkuekilpailussa kesäolympialaisissa 1960 Roomassa ja sitten yksilökilpailussa kesäolympialaisissa 1964 Tokiossa.


Yhdistyneiden kansakuntien turvallisuusneuvoston puheenjohtaja on Yhdistyneiden kansakuntien turvallisuusneuvosto toiminnan johtaja. Puheenjohtaja on turvallisuusneuvoston johtaja, joka edustaa turvallisuusneuvoston jäsenvaltiota.
Yhdistyneiden kansakuntien peruskirjan 30. osassa määritellään turvallisuusneuvoston puheenjohtajan asema.


title: Yhdistyneiden kansakuntien turvallisuusneuvoston puheenjohtaja

text: Turvaneuvosto valitsee puheenjohtajan kuukausittain turvaneuvoston jäsenvaltioista. Valinta tehdään turvaneuvoston jäsenistä englanninkielisen aakkosten mukaisesti.


text: Turvallisuusneuvoston puheenjohtajuus vaihtuu kuukausittain, ja vastuu kiertää jäsenmaiden englanninkielisten nimien mukaisessa aakkosjärjestyksessä.


text: Turvallisuusneuvoston puheenjohtaja voidaan valita sekä pysyvistä että vaihtuvista turvallisuusneuvoston jäsenmaiden edustajista.


text: Puheenjohtaja johtaa puhetta turvallisuusneuvostossa jokaisen istunnon aikana. Puheenjohtaja on turvaneuvoston ylin johtaja. Hän myös vastaa turvaneuvoston puolesta lehdistölle.


title: Lumihärkki

text: Lumihärkki ("Cerastium cerastoides", syn. "C. lapponicum", "Dichodon cerastoides") on kohokkikasveihin kuuluva, pohjoisen pallonpuoliskon vuoristoseutujen ja arktisten alueiden pienikokoinen kasvi.


title: Lumihärkki

text: Löyhän mätästävästi kasvava monivuotinen lumihärkki kasvaa 3–15 cm korkeaksi. Varret ovat rentoja tai kohenevia ja toispuolisesti hienokarvaisia. Kukattomat tyvivesat ovat juurehtivia. Hieman möyheät lehdet ovat pitkulaisia tai lähes tasasoukkia ja ylöspäin käyriä. Kukinto on kaksihaarainen viuhko. Kukinnon tukilehdet ovat vihreitä, ja kukkaperässä on karvarivi. Valkoisia kukkia on 2–4 kappaletta. Sekä verhiö että teriö ovat viisilehtisiä. Matalasti kaksihalkoiset terälehdet ovat 8–12 mm pitkiä ja noin 1,5 kertaa verholehtien pituisia. Verholehdet ovat harvaan nystykarvaiset. Heteitä 2–10 kappaletta, vartaloita on kolme kappaletta. Suomessa lumihärkki kukkii heinä-elokuussa. Hedelmä on pitkähkö, kuusiliuskaisesti aukeava monisiemeninen kota.


title: Lumihärkki

text: Muista pohjoisista härkkilajeista lumihärkki muistuttaa jossain määrin tunturihärkkiä ("C. alpinum") ja napahärkkiä ("C. arcticum").


title: Lumihärkki

text: Lumihärkkiä tavataan Euroopassa Pyreneillä, Alpeilla, Apeniineilla, Balkanin alueen vuoristoseuduilla, Karpaateilla, Skotlannissa, Islannissa, Fennoskandian vuoristo- ja tunturialueilla ja sieltä edelleen Venäjän Jäämeren rannikkoa pitkin aina Uralvuoristolle saakka. Aasian puolella lajia tavataan Turkissa, Kaukasuksen alueella ja Iranissa sekä erillisellä laajalla alueella Keski-Aasiasta Keski-Siperiaan. Lajia esiintyy myös Pohjois-Afrikassa Länsi-Marokon vuoristoissa. Pohjois-Amerikassa lumihärkkiä kasvaa ainoastaan Koilis-Kanadassa. Lisäksi se on levinnyt Grönlannin etelä- ja keskiosien rannikkoseuduille. Suomessa lumihärkki on alkuperäislaji, jota kasvaa ainoastaan Pohjois-Lapissa. Sitä on tavattu Enontekiöltä, Muoniosta, Utsjoelta, Inarista ja Sodankylästä. Runsaimmillaan laji on Käsivarren suurtuntureilla.


title: Lumihärkki

text: Lumihärkki viihtyy vuoristoissa tai pohjoisen arktisilla alueilla riittävän kosteilla kasvupaikoilla. Suomessa lumihärkin kasvupaikat ovat tunturiseutujen valuvesi- ja lumenviipymäpaikoilla, tihkuisilla puronvarsilla ja soraisilla joenrannoilla.


title: Matilde Camus

text: Matilde Camus (26. syyskuuta 1919 – 28. huhtikuuta 2012) oli espanjalainen runoilija.


title: Peräsinkampi

text: Peräsinkammella eli "pinnalla" ohjataan purje- tai moottoriveneitä, joissa ei ole ruoria.


title: Wallander: Afrikkalainen

text: Wallander: Afrikkalainen on Wallander-elokuvasarjan viides elokuva. Tummaihoinen mies löydetään kuolleena junavaunusta. Hänet on ammuttu Ystadin rautatieasemalla. Tapausta selvittämään saapuu Ystadin poliisin avuksi rikostutkija Tukholmasta. Ystadilainen mies tunnustaa murhan, mutta tapaus onkin monimutkaisempi kuin miltä se aluksi näyttää.


title: Seututie 428

text:
Seututie 428 on Toivolasta VT 5:n eritasoliittymästä Pertunmaan kautta Joutsaan johtava seututie.
Toivolasta Seututie 426:n risteyksen välillä tieosuus on parannettu 90-luvun alussa.


title: Maailman ihanin tyttö (elokuva)

text: Maailman ihanin tyttö (engl. "Billy Rose's Jumbo") on vuonna 1962 ensi-iltansa saanut musikaalielokuva, jonka pääosia näyttelevät Jimmy Durante, Doris Day, Martha Raye ja Stephen Boyd. Elokuvan ohjasi Charles Walters ja se sisältää Busby Berkeleyn koreografiaa. Elokuva oli ehdolla Oscar-palkintoon parhaasta sovitetusta sävellyksestä.


title: Maailman ihanin tyttö (elokuva)

text: Elokuva sai nimensä broadway-esityksestä, johon elokuva perustuu. Kyseinen esitys sai ensi-iltansa 16. marraskuuta 1935 "New York Hippodrome" -teatterissa ja se jäi teatterin viimeiseksi musikaaliksi ennen sen sulkemista vuonna 1939. Billy Rose tuotti musikaalin ja vaati itsensä mainittavaksi elokuvan nimessä, jos sellainen ikinä tehtäisiin.


title: Maailman ihanin tyttö (elokuva)

text: Sekä musikaali että elokuva sisältävät kappaleita Richard Rodgersilta ja Lorenz Hartilta. Elokuvakäsikirjoituksen laati Sidney Sheldon.


title: Maailman ihanin tyttö (elokuva)

text: Columbia Records julkaisi elokuvan soundtrack-albumin "Billy Rose's Jumbo" vuonna 1962.


title: Billy Rose’s Jumbo (täsmennyssivu)

text: Billy Rose's Jumbo voi viitata:


title: Kristjan Sarv

text: Kristjan Sarv (s. 21. joulukuuta 1979 Tartto) on virolainen näyttelijä.


title: Kristjan Sarv

text: Hän opiskeli Viron musiikki- ja teatteriakatemiassa vuosina 2000–2004 (kandidaatin tutkinto).


title: Willem Doise

text: Willem Doise (s. 1935) on sveitsiläinen kokeellisen sosiaalipsykologian professori. Hän pidetään yhtenä nykysosiaalipsykologian merkittävimmistä henkilöistä.


title: Willem Doise

text: Doise on kollegoineen osoittanut, miten merkittävästi sosiokognitiiviset ristiriidat vaikuttavat lapsen älylliseen kehitykseen. Näin hän loi perustaa lapsen kehityksen sosiaalipsykologialle.


title: Boris Parygin

text:
Boris Dmitrijevitš Parygin (; 19. kesäkuuta 1930 Leningrad, Neuvostoliitto – 9. huhtikuuta 2012) oli neuvostoliittolainen filosofi ja sosiologi ja oli sosiaalipsykologian perustajia. Hän oli filosofian tohtori ja työskenteli professorina. Hänen asiantuntemuksensa ulottui monille sosiaalipsykologian erikoisaloille sen historiaan, metodologiaan, teoriaan ja prakseologiaan.
Parygin työskenteli vuodesta 1968 Herzenin yliopistossa filosofisen tiedekunnan johtajana. Vuonna 1972 hänet leimattiin marxismia koskevien tulkintojen vuoksi revisionistiksi.


title: Min

text: Min voi tarkoittaa seuraavia:


title: Lehmann

text: Lehmann on muun muassa seuraavien henkilöiden sukunimi:


title: Vesa Santavuori

text: Vesa Santavuori (4. huhtikuuta 1945 Helsinki – 14. huhtikuuta 2012 Helsinki) oli suomalainen toimittaja.


title: Vesa Santavuori

text: Santavuori aloitti toimittajanuransa Uudessa Suomessa, sen jälkeen hän oli BBC:n suomenkielisessä toimituksessa ja vuodesta 1979 Helsingin Sanomissa. Hän myös suomensi useita kirjoja.


title: Vesa Santavuori

text: Santavuoren isä oli sisällissotaan osallistunut everstiluutnantti ja kirjailija Martti Santavuori, jonka elämästä ja toiminnasta hän on kirjoittanut kirjan "Valkoinen suomalainen". Hänellä oli tekeillä jatko isänsä kirjeenvaihdon perusteella ja aineistoa myös BBC:n suomenkielisen osaston historiaan.


title: Suomen Regions’ Cup

text: Suomen Regions’ Cup on Suomessa järjestettävä miesten jalkapallokilpailu, joka on tarkoitettu Suomen Palloliiton piirisarjoissa eli Kolmosessa ja sitä alempana pelaaville seuroille. Regions’ Cup pelattiin ensimmäisen kerran kaudella 2012.


title: Suomen Regions’ Cup

text: Suomen Regions’ Cupin loppuottelu pelataan Suomen Cupin loppuottelun yhteydessä.


title: Suomen Regions’ Cup

text: Parittomina vuosina cupin voittaja pääsee edustamaan Suomea seuraavan vuoden UEFA Regions’ Cupiin, joka pelataan joka toinen vuosi.Lisäksi piirit voivat määritellä omia palkintojaan esim. piirin pisimmälle päässeelle joukkueelle alimmalta sarjatasolta.


title: Gouré (departementti)

text: Gouré on departementti Nigerin Zinderin alueella. Sen pinta-ala on 95 182 neliökilometriä. Asukkaita on 309 000 henkeä (vuonna 2010, arvio).


title: Gouré (departementti)

text: Departementin hallinnollinen keskus on Gourén kaupunki. Sen lisäksi siihen kuuluvat Alakossin, Bounén, Gamoun, Guidiguirin, Kellén ja Teskerin maalaiskunnat.


title: Sheridan

text: Sheridan voi tarkoittaa ainakin seuraavia:


title: Lomaraha

text: Lomaraha eli lomaltapaluuraha on useimmissa työsuhteissa käytössä oleva lisäpalkkio. Lomarahan maksaminen ei perustu vuosilomalakiin vaan joko työehtosopimukseen, työpaikalla noudatettuun käytäntöön tai työsopimukseen. Työntekijällä ei siten ole ilman eri sopimusta oikeutta lomarahaan. Jos lomarahasta on kuitenkin sovittu joko suullisesti tai kirjallisesti tai sitä on aikaisemmin vakiintuneesti maksettu, työnantaja ei voi lopettaa maksamista.


title: Lomaraha

text: Työ- ja virkaehtosopimuksissa on yleensä sovittu lomarahasta, joka maksetaan lomapäivien normaalin palkan lisäksi.


title: Lomaraha

text: Lomaraha on 50 % vuosilomapalkasta eikä sitä yleensä makseta lomakorvauksesta. Lomaraha maksetaan yleensä sen palkanmaksun yhteydessä, jolloin työntekijän palkka lomaltapaluupäivältä maksetaan tai olisi maksettu, jos hän olisi palannut työhön, tai se voidaan maksaa vuosilomapalkan yhteydessä.


title: Lomaraha

text: Lomaltapaluuraha maksetaan yleensä sillä ehdolla, että työntekijä palaa lomalta suoraan töihin (eikä esimerkiksi lakkoile tai jättäydy pois töistä), mutta tästä voidaan poiketa työnantajan suostumuksella. Monet työnantajat ottivat lomaltapaluurahan yksipuolisesti käyttöön varmistaakseen, että työntekijät tulevat loman jälkeen takaisin töihin, ja nykyään lomarahasta on tapana sopia työehtosopimuksissa yhdessä ammattiliittojen kanssa.


title: Lomaraha

text: Useilla työpaikoilla on mahdollista vaihtaa lomarahat vapaiksi, millä voi saada ylimääräisiä lomarahavapaapäiviä normaalin loman lisäksi.


title: Lomaraha

text: Myös verotus tuntee termit lomaraha, lomaltapaluuraha ja lomakorvaus.


title: Tohmajärven Urheilijat

text: Tohmajärven Urheilijat on Tohmajärven kunnan alueella toimiva urheiluseura. Se on perustettu vuonna 1934 ja se toimii yleisseurana. Jäseniä seuralla on noin 200 ja nykyisin seuran lajivalikoimissa ovat ammunta, hiihto, salibandy ja yleisurheilu. Tunnettuja Tohmajärven Urheilijoiden riveissä urheilleita ovat mm. Olavi Svanberg, Pertti Tikka ja Seppo Räty.


title: Laamannin- ja tuomarinvero

text: Laamannin- ja tuomarinvero oli Ruotsissa ja Suomessa aiemmin kannettu vero, jolla kansalaiset rahoittivat käräjillä toimineita laamanneja ja kihlakunnantuomareita. Näiden virkamiesten ylläpito oli rahvaan ikivanha velvollisuus. Vuonna 1741 annetun kuninkaallisen ohjesäännön mukaan veron suuruus oli 18 äyriä savulta (ruokakunnalta) ja veron alueellinen tuotto jaettiin siten, että laamanni sai yhden kolmasosan ja kihlakunnantuomari kaksi kolmasosaa. Laamannin- ja tuomarinvero lakkautettiin Suomessa 1865 useiden muiden henkilöverojen mukana. Vanhojen verojen tilalle tuli henkivero, jota kannettiin 1865–1924.


title: Daré Nibombé

text: Daré Nibombé (s. 16. kesäkuuta 1980 Lomé, Togo) on togolainen jalkapalloilija, pelipaikaltaan toppari. Nibombé on toiminut Togon jalkapallomaajoukkueen kapteeni.


title: Daré Nibombé

text: Nibombé oli mukana Togon historian ensimmäisessä MM-lopputurnauksessa Saksan MM-kilpailuissa 2006 ja pelasi täyden ajan joukkueen kaikissa kolmessa ottelussa. Seurajoukkueurallaan hän on pelannut useissa eurooppalaisseuroissa, muun muassa Arminia Bielefeldissä sekä FC Timișoarassa.


title: Vyšhorod

text:
Vyšhorod () on kaupunki Ukrainan Kiovan alueella, 15 kilometriä maan pääkaupungista Kiovasta pohjoiseen. Se sijaitsee Kiovan tekojärven etelälaidalla; kaupungissa on vesivoimala ja sen ohittava Dneprin kanava. Vyšhorod on Kiovan esikaupunki ja samalla Vyšhorodin piirin hallintokeskus. Vuoden 2011 alussa kaupungissa arvioitiin asuvan 25 694 ja koko piirissä 71 639 henkeä.
Kaupunkiin johtaa rahtiliikenteen käyttämä sivurata. Maantieyhteyksistä merkittävimpiin kuuluu kantatie Kiovasta kaupunkiin johtava ja siellä Dneprin yli itäpuolelle jatkava maantie P31.


title: Juha Juujärvi

text: Juha Juujärvi (s. 13. joulukuuta 1974 Oulu) on suomalainen jääkiekkovalmentaja, joka toimi vuosina 2014–2016 Mestiksessä pelaavan LeKin päävalmentajana. Hän on toiminut kommentaattorina Ylen televisioimissa Mestis-peleissä kaudella 2016–2017.


title: Juha Juujärvi

text: Juujärvi aloitti uransa Kärppien B-junioreiden päävalmentajana kaudella 2001–2002. Seuraavalle kaudelle Juujärvi siirtyi Tapparan A-junioreiden päävalmentajaksi, jossa hän toimi kauteen 2005–2006 asti. Seuraavan kauden Juujärvi piti välivuoden valmentamisesta työskennellen Tapparan kehityspäällikkönä. Kaudelle 2006–2007 Juujärvi siirtyi päävalmentajaksi Mestiksen LeKiin, jossa kuitenkin oli vain kauden ajan. Kaudet 2007–2009 Juujärvi toimi Ilveksen apuvalmentajana. Kauden 2010–2011 Juujärvi toimi Ilveksen A-junioreiden päävalmentajana. Joulukuussa 2011 Juujärvi nimitettiin KooKoon päävalmentajaksi Ismo Lehkosen tilalle, jossa hän jatkoi myös kaudet 2012–2013 ja 2013–2014 jonka kruunasi se kun Juujärvi valmensi KooKoon Mestis mestaruuteen.


title: Juha Juujärvi

text: Juujärvi on koulutukseltaan luokanopettaja, ja hän on toiminut Kempeleen kunnanvaltuutettuna Kokoomuksen valtuustoryhmässä.


title: Juha Juujärvi

text: Asui lapsuuden Kempeleessä, jossa kävi peruskoulun.


title: Tietze

text: Tietze voi tarkoittaa:


title: Irpin

text: Irpin () on kaupunkipiiri ja kaupunki Ukrainan Kiovan alueella, 21 kilometriä maan pääkaupungista Kiovasta luoteeseen. Hallinnollisesti se on suoraan maakuntahallinnon alainen. Vuoden 2011 alussa kaupungissa arvioitiin asuvan 41 533 ja koko kaupunkipiirissä 76 441 henkeä. Tähän Kiovan esikaupunkimaiseen kaupunkipiiriin kuului Irpinin kaupungin ohella kolme kaupunkityyppistä taajamaa: Vorzel (5 603 as.), Hostomel (, 14 268 as.) ja Kotsjubynske (15 038 as.). Taajamien väliin sijoittuu nykyään hallinnollisesti itsenäiseksi eriytetty Butšan kaupunki (27 460 as).


title: Irpin

text: Kiovasta länsiluoteeseen Korosteniin, Sarnyyn ja Koveliin ja edelleen Puolaan vievä päärata kulkee kaupungin kautta (Irpinin asema; lisäksi useita taajamaliikenteen asemia). Maantieyhteyksistä merkittävimpiin kuuluu kaupungin kiertävä, mutta muuten edellämainitun radan lähistöllä kulkeva valtatie M07 (osa eurooppatietä ).


title: Irpin

text: Hostomelissa on muun muassa Ukrainan valtiollisen aseteollisuuskonserni Ukroboronpromin Kiovassa pääkonttoriaan pitävän lentokonetehdas Antonovin toimitiloja ja rahtiliikenteen lentoasema (Antonovin lentoasema eli Hostomelin lentoasema, UKKM).


title: Birdemic: Shock and Terror

text: Birdemic: Shock and Terror (usein myös Birdemic) on vuonna 2008 ensi-iltansa saanut independent-kauhuelokuva, jonka on ohjannut, käsikirjoittanut ja tuottanut James Nguyen. Päärooleissa esiintyvät Alan Bagh ja Whitney Moore. Alfred Hitchcockin "Linnut"-elokuvan innoittama elokuva sijoittuu pikkukaupunkiin, joka joutuu lintujen selittämättömän hyökkäyksen kohteeksi. Samalla elokuva on päähenkilöiden, ohjelmistomyyjä Rodin (Bagh) ja malli Nathalien (Moore), rakkaustarina.


title: Birdemic: Shock and Terror

text: "Birdemic" tehtiin omakustanteisesti vain 10 000 dollarin budjetilla. Tuotannosta vastasi ohjaaja Nguyenin oma studio Moviehead Pictures. Ohjaajan mukaan elokuvan genre on romanttinen trilleri. Elokuva on saavuttanut kulttimainetta huonojen erikoistehosteidensa ja dialoginsa ansiosta, ja sitä on myös luonnehdittu yhdeksi kaikkien aikojen huonoimmista elokuvista.


title: Birdemic: Shock and Terror

text: Rod (Alan Bagh) on nuori ja menestyvä ohjelmistomyyjä, jolla pyyhkii hyvin: hän on juuri tehnyt voitokkaan kaupan työpaikallaan ja haaveilee oman yrityksen perustamisesta. Lounaalla kahvilassa Rod törmää entisen luokkatoveriinsa Nathalieen (Whitney Moore), josta on tullut menestyvä malli: hän on juuri tehnyt sopimuksen Victoria’s Secretin kanssa. Rod ja Nathalie vaihtavat numeroita ja alkavat pian tapailla.


title: Birdemic: Shock and Terror

text: Töissä Rodin unelma käy toteen: yritys on myyty ja Rod saa muhkeat osingot. Niiden turvin hän perustaa oman, ekologiseen sähköntuotantoon erikoistuvan yrityksensä, joka myy aurinkopaneeleja. Rod saakin heti 10 miljoonan rahoituksen yritykselleen. Rod ja Natalie lähentyvät ja elämä hymyilee. Jotain outoa on kuitenkin tekeillä: lintujen mystiset joukkokuolemat huolettavat kaupunkia.


title: Birdemic: Shock and Terror

text: Kun Rod ja Natalie ovat viettäneet ensimmäisen yhteisen yönsä hotellissa, käy ilmi, että raivokkaat kotkat ja korppikotkat ovat hyökänneet massoittain kaupunkiin. Linnut räjähtävät osuessaan maahan ja hyökkäilevät ihmisten kimppuun. Kaupunki on kaaoksen vallassa. Rod ja Natalie tapaavat hotellissa Ramsey-nimisen entisen merijalkaväen sotilaan (Adam Sessa) ja tämän tyttöystävän Beckyn (Catherin Batcha). Yhdessä ja Ramseyn asearsenaalin turvin nelikko onnistuu pelastautumaan Ramseyn autoon. Matkalla he löytävät kaksi lasta, tytön ja pojan, joiden vanhemmat ovat joutuneet lintujen uhreiksi. Nelikko pelastaa lapset mukaansa.


title: Birdemic: Shock and Terror

text: Ryhmä jatkaa matkaansa taistellen aina vähän välillä lintujen hyökkäyksiä vastaan. He tapaavat tiedemiehen nimeltä Jones (Rick Camp), joka tutkii ilmiötä. Jones toteaa, että kuolleet linnut ovat menehtyneet lintuinfluenssaan, mutta ei osaa antaa vastausta lintujen aggressiiviseen käytökseen. Hän kuitenkin toteaa, että ihminen on vaarallisin peto aiheutettuaan ilmastonmuutoksen.


title: Birdemic: Shock and Terror

text: Nuoret ovat lähdössä, kun kotka hyökkää Beckyn kimppuun ja tappaa tämän. Muu ryhmä pakenee, mutta matkalla he törmäävät bussiin, jonka linnut ovat saartaneet. Ramsey yrittää pelastaa turisteja, mutta saattaessaan näitä bussista ulos, joukko lintuja sylkee happoa heidän päälleen ja kaikki kuolevat. Nathalie, Rod ja lapset jatkavat matkaa. He yrittävät ostaa bensiiniä, mutta polttoaineen hinta on noussut taivaisiin. Cowboy-hattuinen mies yrittää ryöstää aseella heidän polttoaineensa, mutta linnut puuttuvat peliin ja tappavat miehen.


title: Birdemic: Shock and Terror

text: Nathalie, Rod ja lapset menevät metsään hakemaan juomavettä, ja törmäävät puussa asuvaan hippiin (Stephen Gustavson), joka esittelee itsensä ”puunhalaajaksi”. Hän toteaa, etteivät linnut tule metsään – ne hyökkäävät vain autojen ja bensa-asemien kimppuun, koska ihmiset ovat saastuttamisellaan uhanneet niiden elinympäristöä.


title: Birdemic: Shock and Terror

text: Rod, Nathalie ja lapset jatkavat matkaansa, kunnes bensa loppuu. He leiriytyvät rannalle, jossa Rod kalastaa heille ruokaa. Juuri kun nelikko on ryhtymässä ruokailemaan, linnut syöksyvät heidän kimppuunsa. Rod, Nathalie ja lapset pakenevat autoon. Yhtäkkiä jostain tulee lauma kyyhkysiä, jotka selittämättömästi ajavat kotkat pois. Rod, Nathalie ja lapset katsovat rannalla, miten linnut lentävät auringonlaskuun.


title: Birdemic: Shock and Terror

text: Jatko-osan nimeltään "" kuvaukset valmistuivat 2012 ja se julkaistiin 2013. Myös sen on ohjannut James Nguyen. Alan Bagh ja Whitney Moore esiintyvät tutuissa rooleissaan myös jatko-osassa. Vuonna 2016 Nguyen sanoi toivovansa tekevän kolmannen ja viimeisen osan elokuvasta.


title: Billy Rose’s Jumbo (albumi)

text: Billy Rose’s Jumbo on "Maailman ihanin tyttö" -elokuvan soundtrack-albumi. Albumilla laulavat elokuvan näyttelijät: Doris Day, Stephen Boyd, Jimmy Durante ja Martha Raye.


title: Billy Rose’s Jumbo (albumi)

text: Columbia Records julkaisi albumin 12. marraskuuta 1962.


title: Etninen bioase

text: Etninen bioase on spekulatiivinen biologinen ase, joka on suunniteltu hyökkäämään valikoivasti vain tiettyä, yleensä geneettisesti rajattua ihmisryhmää vastaan. Etnisiä bioaseita pidetään teoreettisesti mahdollisina, mutta yksikään taho ei tiettävästi ole toistaiseksi onnistunut käyttökelpoisen aseen valmistamisessa.


title: Etninen bioase

text: Etnisistä bioaseista käytetään myös termejä "geneettinen ase", "biogeneettinen ase" ja "geneettinen pommi".


title: Etninen bioase

text: Ihmisyksilöissä ja -ryhmissä havaittavan geneettisen vaihtelun vuoksi on käytännössä mahdotonta kehittää geeneihin pohjautuvaa bioasetta, joka olisi vaarallinen koko kohteena olevalle etniselle ryhmälle ja vaaraton kaikille asetta käyttävän ryhmän edustajille. Bioaseiden kiellon hyväksi toiminut Sunshine Project -kansalaisjärjestö on esittänyt arvion, jonka mukaan etninen bioase olisi sotilaalliselta kannalta potentiaalinen, mikäli se tartuttaisi kohteena olevasta etnisestä ryhmästä yli 20% ja asetta käyttävästä ryhmästä vain muutamia prosentteja. Etnisellä bioaseella voidaan myös pyrkiä kohteiden tappamisen lisäksi aiheuttamaan esimerkiksi pitkäaikaista sairautta, pysyvää toimintakyvyn alenemista tai hedelmättömyyttä.


title: Etninen bioase

text: Suoraviivaisin tapa luoda etninen bioase olisi käyttää taudinaiheuttajan aktivoitumisen laukaisijana suoranaisesti kohdepopulaatiolle tyypillistä, tarkasti määriteltyä DNA-ketjun osiota. Mikäli DNA-molekyyli toimisi laukaisijana, määritelty geeni voisi olla myös ei-koodaava tai ei-translatoituva. Suoran DNA-laukaisimen mahdollistavaa teknologiaa ei tiettävästi vielä ole olemassa.


title: Etninen bioase

text: Solujen toimintaa on mahdollista häiritä estämällä DNA:n sisältämää tietoa proteiinituotantoon siirtävän lähetti-RNA-molekyylin toimintaa solussa. Esimerkiksi viruksen avulla soluun on mahdollista siirtää ulkopuolista DNA- tai RNA-materiaalia. Sopiva DNA-molekyyli sitoo lähetti-RNA-molekyylejä ja estää niiden toimimisen solun aineenvaihdunnassa. Koska luonnossa esiintyvät RNA-virukset pyrkivät muuttamaan solun toimintaa syöttämällä siihen omaa RNA:taan, soluille on puolustusmekanismiksi kehittynyt kyky tunnistaa vierasperäiset RNA-molekyylit ja lopettaa niitä vastaavan geenin koodaaminen. Tämä mekanismi estää kuitenkin myös vastaavan, solussa alun perin olleen geenin toiminnan.


title: Etninen bioase

text: Molempia edellä mainittuja tekniikoita hyödynnetään tällä hetkellä lääketieteessä. Etnisesti valikoivaa bioasetta varten olisi kuitenkin löydettävä elintärkeä geeni, jonka sekvenssi olisi eri populaatioissa erilainen.


title: Etninen bioase

text: Etelä-Afrikan apartheid-hallinto käynnisti vuonna 1981 pääministeri P.W. Bothan totaalisen strategian osana nimellä "Project Coast" tunnetun biologisten ja kemiallisten aseiden ohjelman. Ohjelma tuotti sekä taisteluaineita käytettäväksi ANC:n sissejä vastaan että mellakantorjunta- ja psykoaktiivisia aineita käytettäviksi mustaihoista siviiliväestöä vastaan. Apartheidin lähestyessä loppuaan projekti ajettiin alas hyvin nopeasti vuonna 1993, ja suuri määrä todistusaineistoa projektin yksityiskohdista tuhottiin.


title: Etninen bioase

text: Projektin tärkeimpiä tarkoituksia oli löytää keinoja maan mustaihoisen populaation pienentämiseen. Tässä tarkoituksessa projekti tutki huomaamattomia ja tehokkaita sterilointikeinoja, kuten esimerkiksi vain mustaihoisiin vaikuttavaa sterilointilääkettä. Lisäksi projektin puitteissa tehtiin myös teoreettista tutkimusta mahdollisuudesta kehittää biologinen ase, joka vahingoittaisi vain mustaihoisia. Etnisesti valikoivia sterilointikeinoja varten ehdittiin tehdä kokeita apinoilla, mutta varsinaisten mikrobiaseiden tutkimus jäi teoreettiselle asteelle.


title: Etninen bioase

text: Etelä-Afrikka oli tehnyt Project Coastin puitteissa yhteistyötä Israelin kanssa, ja eräiden lähteiden mukaan projektin loputtua israelilaiset jatkoivat etnisten bioaseiden tutkimusta.


title: Tuomas Kauhanen

text: Tuomas Kauhanen (s. 1985 Porvoo) on Porvoosta kotoisin oleva, sittemmin helsinkiläistynyt rap-artisti.


title: Tuomas Kauhanen

text: Kauhasen ura alkoi 2000-luvun alussa perustetussa Näkökulma-yhtyeessä, jonka toinen jäsen oli hänen veljensä Simo (taiteilijanimeltä Ola). Näkökulma julkaisi ensimmäisen albuminsa "Tulikasteen" vuonna 2003. Albumilla Tuomas käytti taiteilijanimeä Eflekti. Toinen yhtye, jossa Kauhanen vaikutti, oli Area 04 Fam, jonka muita jäseniä olivat Tuomaksen ja Olan lisäksi Doon ja MGI. A04:n debyyttialbumi "Kovalla maalla" julkaistiin alkuvuodesta 2006. Tällöin taiteilijanimi Eflekti lyheni Efuksi. Näkökulma julkaisi vuonna 2008 toisen albuminsa "Elä unelmaa tai kuole mukana", jota edelsi "Odotusmusiikkia"-niminen internetin välityksyllä jaettu ilmaislevy. Näkökulman oli tarkoitus julkaista "Kaikki palaa kuitenkin" -niminen albumi vuonna 2010, mutta yhtye vetäytyi tauolle ja julkaisi lopulta helmikuussa 2010 "Odotusmusiikkia 2" -nimisen ilmaislevyn, joka sisälsi albumia varten tehtyjä kappaleita.


title: Tuomas Kauhanen

text: Kauhanen on julkaissut vuonna 2011 kolme soolokappaletta internetissä. Kappaleet ”Asenneongelma” ja ”Kulutusjuhlat” ovat kuunneltavissa hänen SoundCloud-sivullaan. Kappaleet ”Asenneongelma” ja ”Katulaulu” löytyvät hänen YouTube-kanavaltaan. Kauhasen ensimmäinen sooloalbumi "Sano vaan Tuomas" julkaistiin 7. kesäkuuta 2013. Albumin ensimmäinen single "1985" julkaistiin 16. huhtikuuta 2012. Kappaleesta on julkaistu myös musiikkivideo. "Sano vaan Tuomas" -albumin toinen single "Miksi naiset rakastuu renttuihin?" julkaistiin 3. elokuuta 2012. Albumin kolmas single "Enkeli" julkaistiin 12. huhtikuuta 2013. Kappale voitti Suomen Virallisen Kesähitin tittelin vuonna 2013. "Sano vaan Tuomas" nousi parhaimmillaan Suomen virallisen albumilistan sijalle 16.


title: Matti Klinga

text: Matti Klinga (s. 10. joulukuuta 1994 Helsinki) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Hän on pelipaikaltaan keskikenttäpelaaja.


title: Matti Klinga

text: Klinga on Lahden Reippaan kasvatti. Hän on pelannut juniorina myös HIFK:ssa ja PK-35:ssä. Klinga teki debyyttinsä miesten tasolla Ykkösen ottelussa FC PoPaa vastaan 30. toukokuuta 2011. Klinga pelasi FC Lahden paidassa kolme kautta, jonka jälkeen hän siirtyi HJK:n riveihin kaudella 2015. Maaliskuussa 2016 Klinga solmi vuoden sopimuksen SJK:n kanssa.


title: Matti Klinga

text: Klinga on edustanut Suomen nuorisomaajoukkueita.


title: Carmen Serano

text: Carmen Maria Robles (s. 18. elokuuta 1973 Chula Vista, Kalifornia, Yhdysvallat) on yhdysvaltalainen näyttelijä. Hän on esiintynyt muun muassa elokuvissa "Urban Justice", "Deadly Impact" ja "The Reunion". Hän on esiintynyt myös apulaisrehtorin roolissa televisiosarjassa "Breaking Bad".


title: Luoteisväylä (lehti)

text: Luoteisväylä on Noormarkussa Porissa ilmestyvä, tilattava paikallislehti, jonka levikkialueeseen kuuluvat Ahlainen, Noormaarkku, Pomarkku ja Siikainen. Lehden kustantaja on Alma Media -konserniin kuuluva Suomen Paikallissanomat Oy ja se ilmestyy kerran viikossa torstaisin.


title: Luoteisväylä (lehti)

text: Lehden päätoimittaja oli Kaisla-Kaarina Rostedt joulukuuhun 2014 asti. Rostedt kuoli 60-vuotiaana 13. joulukuuta 2014. Hän oli myös Merikarvia-lehden päätoimittaja..


title: Luoteisväylä (lehti)

text: Luoteisväylä syntyi kun Rostedtin oma lehti Luoteis-Satakunta yhdistyi Uutismarkkuun. Hän toimi lehden toimittajana kunnes hänet nimitettiin sekä Luoteisväylän että Merikarvia-lehden päätoimittajaksi 1. syyskuuta 2012


title: As the World Bleeds

text: As the World Bleeds on Theocracy -nimisen yhdysvaltalaisen kristillisen power metal-yhtyeen kolmas albumi. Se julkaistiin Pohjois-Amerikassa 21. marraskuuta 2011, 25. marraskuuta Euroopassa ja 25. huhtikuuta Japanissa vuonna 2012. Albumi on saanut paljon positiivisia arvosteluja, kuten edeltäjänsä "Mirror of Souls".


title: Kaarina-lehti

text: Kaarina-lehti on Kaarinassa Varsinais-Suomessa ilmestyvä tilattava paikallislehti. Lehti ilmestyy kerran viikossa keskiviikkoisin ja leviää Kaarinan alueelle. Lehteä julkaisee Peimarin kustannus Oy ja sen levikki 5.4.2011 oli 39 882 kpl. Lehden nykyinen päätoimittaja on Taina Tukia.


title: Torre Ejecutiva Pemex

text: Torre Ejecutiva Pemex on pilvenpiirtäjä Méxicon kaupngissa Meksikossa. Rakennuksen suunnitteli meksikolainen arkkitehti Pedro Díaz. Pilvenpiirtäjä on 214 metriä korkea. Rakennuksen rakentaminen aloitettiin vuonna 1976 ja se valmistui vuonna 1982. Rakennus oli valmistuessaan Meksikon korkein rakennus. Vuonna 2003 valmistunut Torre Mayor ohitti Torre Ejecutiva Pemexen 15 metrillä, tullen näin Meksikon korkeimmaksi rakennukseksi.


title: Kallikrates-suunnitelma

text: Kallikrates-suunnitelma () oli Kreikassa vuoden 2011 alusta toteutettu aluehallintouudistus. Ylemmälle aluehallintotasolle perustettiin seitsemän hajautetun hallinnon aluetta, joihin Kreikan 13 aluetta kuuluvat. Aiemmat prefektuurit lakkautettiin ja korvattiin alueyksiköillä. Hajautetun hallinnon alueet saivat osan prefektuurien vanhoista tehtävistä. Uudistus on saanut nimensä antiikin kreikkalaisen arkkitehti Kallikrateen mukaan.


title: Kallikrates-suunnitelma

text: Kreikan talouskriisin seurauksena maan hallitus myös yhdisti lukuisia kuntia valtiontalouden tasapainottamiseksi. Kuntien määrä vähennettiin 1 034:stä kunnasta 325:een. Myös alue- ja kunnallisvaalien väliä kasvatettiin neljästä vuodesta viiteen vuoteen, jolloin ne voidaan järjestää samaan aikaan europarlamenttivaalien kanssa.


title: Nakajima J1N Gekko

text: Nakajima J1N Gekko ("Kuunvalo", liittoutuneiden raportointinimi "Irving") oli Japanin toisessa maailmansodassa käyttämä raskas torjuntahävittäjä. Se oli kaksimoottorinen, ja siinä oli 14-sylinteriset Nakajima Sakae 21 -tähtimoottorit.


title: Nakajima J1N Gekko

text: Konetyyppiä käytettiin lähinnä öisin liittoutuneiden raskailla pommikoneilla tekemiä yöpommituksia vastaan. Se saattoi käyttää muiden muassa Schräge Musik -tyyppistä asejärjestelmää. B-24 Liberatoria vastaan konetyyppi saavutti menestystä toisen kaksimoottorisen torjuntakoneen Kawasaki Ki-45:n tavoin, mutta B-29 Superfortress toimi yleensä liian korkealla sekä nopeasti (lentokorkeus tuolloin yli 9 100 m). J1N1-S Gekkon lakikorkeus oli 9 320 metriä, tiedusteluversion 10 300. Konetyypin ensimmäiset tuotantoversiot J1N1-C ja J1N1-F oli tarkoitettu toimimaan tiedustelukoneina.


title: Nakajima J1N Gekko

text: Nakajima J1N1-S Gekko -tyypillä lensi myös hävittäjä-ässä Yukio Endo, lempinimeltään ”B-29-tappajien kuningas”. Yliluutnantti Endon tähystäjänä toimi ylipursimies Osamu Nishio. Tämä taistelijapari saavutti useita ilmavoittoja (vähintään 8) B-29-tyypin raskaista pommituskoneista. He käyttivät saksalaisten kehittämää "Schräge Musik" -asejärjestelmää.


title: Nakajima J1N Gekko

text: Liittoutuneet antoivat konetyypille raportointinimen "Irving". Japanilaiset käyttivät sodan kriittisissä loppuvaiheen ratkaisutaisteluissa (kuten Okinawalla) myös Gekko-koneita kamikaze-itsetuhotehtävissä.


title: Sergio Campana

text: Sergio Campana (s. 5. kesäkuuta 1986 Reggio Emilia) on italialainen moottoriurheilija.


title: Sergio Campana

text: Campana kilpaili Karting-sarjoissa vuodet 2003-2007. Vuonna 2007 hän aloitti kilpa-uransa Italian Formula Renault -sarjassa sijoittuen sarjan 31:ksi. Campana jatkoi vuonna 2008 sijoittuen sarjan viidenneksi ajaen samana vuonna myös Eurocup Formula Renault -sarjassa. Vuonna 2009 Campana siirtyi Italian Formula 3 -sarjaan sijoittuen sarjan neljänneksi. Vuonna 2010 hän jatkoi sarjassa sijoittuen viidenneksi. Campana jatkoi vielä vuonna 2011 jolloin hän onnistui voittamaan sarjan mestaruuden. Vuonna 2012 Campana kilpaili Auto GP World Series -sarjassa voittaen yhden kilpailun Marrakechissä ja sijoittuen sarjan kuudenneksi. Vuonna 2013 Campana jatkoi samassa sarjassa voittaen kolme kilpailua ja ollen seitsemän kertaa palkintokorokkeella sijoittuen loppupisteissä sarjan kolmanneksi. Samana vuonna hän ajoi kaksi kilpailua GP2-sarjassa saavuttamatta pisteitä. Vuonna 2014 Campana piti ajaa täysi kausi Auto GP -sarjassa, mutta ajoi budjettiongelmien takia vain kaksi kilpailua. Samana vuonna Campana ajoi jälleen GP2-sarjassa muutaman kilpailun saavuttamatta pisteitä.


title: Köyhäinhoitolaki

text: Köyhäinhoitolaki on nyttemmin kumottu laki, joka määritteli uudelleen köyhäinhoitoa Suomessa. Ennen köyhäinhoitolakia, joka säädettiin vuonna 1922, ja tuli voimaan 1923, näitä asioita oli määritellyt aiemmin mm. vaivaishoitolaki. Köyhäinhoitolain mukaan mm. kuntiin tuli perustaa köyhäinhoitolautakunta.


title: Köyhäinhoitolaki

text: Köyhäinhoitolain 5 § asetti myös työnantajalle velvollisuuksia työntekijästä huolehtimisen suhteen, kun työntekijä vanheni:


title: Köyhäinhoitolaki

text: "Jos työntekijä on ollut saman työantajan työssä taikka palvellut samassa liikkeessä tai yrityksessä vähintään kaksikymmentä vuotta ja sinä aikana tullut kivulloiseksi tahi muuten työhön kykenemättömäksi, ettei hän enää voi itseään elättämään, olkoon oikeutettu voimainsa mukaisesti työtä vastaan saamaan kuolinpäiväänsä asti elatuksensa työnantajan tahi, jos niin kohtuullisesti harkitaan, hänen perillisiltään tahi liikkeen tai yrityksen omistajalta." (SUORA LAINAUS KÖYHÄINHOITOLAISTA)


title: Köyhäinhoitolaki

text: Lain 36–38 §:ien nojalla köyhäinhoito kohdistettiin mm. (mieli)sairaisiin, avuntarpeessa oleviin henkilöihin, sokeisiin, kuuromykkiin, raajarikkoisiin, kaatuvatautisiin ja tylsämielisiin.


title: Euphoria (Loreenin kappale)

text: ”Euphoria” on ruotsalaisen Loreenin esittämä kappale, jolla hän voitti vuoden 2012 Eurovision laulukilpailun. Laulun ovat tehneet ja Peter Boström.


title: Euphoria (Loreenin kappale)

text: Loreen pääsi Eurovision laulukilpailuihin voitettuaan Melodifestivalenin, Ruotsin maakohtaisen karsinnan, 10. maaliskuuta 2012.


title: Euphoria (Loreenin kappale)

text: ”Euphoria”-kappaletta soitettiin 18. helmikuuta "Gossip Girl" -televisiosarjan espanjalaisessa mainoksessa, mikä on ristiriidassa Melodifestivalenin säännön kanssa, jonka mukaan kilpailuun osallistuvaa kappaletta ei saa esittää ennen viimeisen semifinaalin päättymistä. Loreenin levy-yhtiö ei ollut tietoinen tapahtuneesta eikä kappaletta soitettu Ruotsissa ennen sääntöjen mukaista päivää, joten Loreen sai jatkaa mukana kilpailussa.


title: Euphoria (Loreenin kappale)

text: Loreen esitti kappaleen myös "The Voice of Finland" -kilpailun finaalissa perjantaina 20. huhtikuuta 2012.


title: Euphoria (Loreenin kappale)

text: Loreen voitti Eurovision laulukilpailun 26. toukokuuta 2012 järjestetyssä finaalissa 372 pisteellä, joka oli siihenastisen viisuhistorian toiseksi suurin pistemäärä.


title: Euphoria (Loreenin kappale)

text: Helsingin Sanomien musiikkitoimittaja Ilkka Mattilan mukaan Euphoria on ”taitavasti rakennettu popkappale: ulkoisilta tunnusmerkeiltään tuttu pumppaava euroteknohitti, mutta samalla kaikista kompromisseista karsittu”. Mattilan mukaan kappale koostuu tutuista ”synkopoiduista kolmisointuriffeistä, joita trance-pohjaisessa tanssipopissa on käytetty 20 vuoden ajan. Kaavasta poikkeava ja mieleen jäävä yksityiskohta on kertosäkeen nouseva melodiakulku, jota basso seuraa kahden iskun ajan.”


title: Euphoria (Loreenin kappale)

text: ”Euphoria” oli vuoden 2012 soitetuin kappale Suomen kaupallisissa radioissa.


title: Carita Jussila

text: Carita Ann-Marie Jussila (20. elokuuta 1947 Helsinki – 18. maaliskuuta 2011 Hyvinkää) oli suomalainen jousiammunnan kolminkertainen maailman- ja Euroopan-mestari.


title: Carita Jussila

text: Jussila voitti maastojousiammunnan merkkiluokassa maailmanmestaruuden ja Euroopan-mestaruuden vuosina 1980, 1982, ja 1986. Moskovan 1980 olympialaisissa hän sijoittui tauluammunnassa 14:nneksi.


title: Hyvä veli -verkosto

text: Hyvä veli -verkosto on termi, jolla viitataan korruptionomaiseen toimintaan, jossa korkeissa asemissa olevat käyttävät vaikutusvaltaansa vääristelyyn tai kiertääkseen virallisen päätöksenteon taatakseen muiden jäsenten edun.


title: Hyvä veli -verkosto

text: Professori Pekka Viljasen mukaan hyvä veli -verkostolla on Suomessa vuosikymmenien pituiset perinteet. Hän mainitsee sen muun muassa näkyvän kaavoitusratkaisuissa ja esimerkiksi kun kunnalle ostetaan kovalla hinnalla puoluetovereilta kiinteistöjä, jotta tämä selviäisi talousvaikeuksista.


title: Harris Wofford

text: Harris Llewellyn Wofford (9. huhtikuuta 1926 New York, New York – 21. tammikuuta 2019 Washington) oli yhdysvaltalainen demokraattinen poliitikko ja asianajaja. Hän oli Yhdysvaltain senaatin jäsen 1991–1995.


title: Harris Wofford

text: Oltuaan kolme vuotta senaatissa Wofford hävisi vuonna 1994 36-vuotiaalle republikaanille Rick Santorumille.


title: Gustav Rothberg

text: Gustav Robert Rothberg () oli jääkäriluutnantti ja nimismies. Hän oli ensimmäisen maailmansodan aikana Saksassa sotilaskoulutusta saanut jääkäri. Myöhemmin hän toimi Suomen sisällissodassa Valkoisen armeijan suojeluskuntajoukoissa Ahvenanmaalla ja Varsinais-Suomessa. Varsinaisen elämäntyönsä hän teki poliisivoimissa.


title: Gustav Rothberg

text: Rothbergin vanhemmat olivat kauppias Johan Oskar Rothberg ja Mimmi Enberg. Hänet vihittiin avioliittoon vuonna 1924 Saima Linnea Åkerfeltin kanssa. Hän kirjoitti ylioppilaaksi Maarianhaminan yhteiskoulun jatkoluokilta vuonna 1907 ja liittyi Turkulaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla ja toimi vuonna 1914 matematiikan virkaa tekevänä opettajana Hämeenlinnan ruotsalaisessa yhteiskoulussa.


title: Gustav Rothberg

text: Rothberg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 8. maaliskuuta 1915. Hänet sijoitettiin joukon 2. komppaniaan. Hän palasi takaisin Suomeen toukokuun puolivälissä vuonna 1915 ja työskenteli sen jälkeen Maarianhaminan poliisilaitoksessa kansliatehtävissä ja sijaisopettajana Maarianhaminan yhteiskoulun jatkoluokilla.


title: Gustav Rothberg

text: Rothberg osallistui ennen sisällissotaa Maarianhaminassa vuosina 1915–1918 salaiseen aktivistitoimintaan ja sen jatkona liittyi 25. maaliskuuta 1918 Maarianhaminan suojeluskuntaan ja osallistui sen mukana Ahvenanmaan puhdistukseen. Rothberg saapui suojeluskuntajoukkojen mukana Turkuun, jossa joukko liitettiin 20. huhtikuuta 1918 Varsinais-Suomen rykmenttiin, josta myöhemmin muodostettiin Turun vartiopataljoona, jossa hän toimi II pataljoonan adjutanttina.


title: Gustav Rothberg

text: Sisällissodan jälkeen Rothberg toimi Turun vartiopataljoonassa komppanianpäällikkönä 7. komppaniassa 11. kesäkuuta 1918 alkaen. Hänet siirrettiin 23. lokakuuta 1918 alkaen Porin jalkaväkirykmentti 2:een, jossa hän toimi nuorempana upseerina 7. komppaniassa ja hoiti satunnaisesti myös komppanianpäällikön tehtäviä. Rothberg erosi armeijasta 26. marraskuuta 1918 ja liittyi Suojeluskuntajärjestöön, jossa hänet sijoitettiin päälliköksi Pernajan suojeluskuntaan. Hän toimi myös heinä-elokuussa vuonna 1919 Uudenmaan suojeluskuntain taistelukoulun adjutanttina. Suojeluskunnasta hänet määrättiin 27. kesäkuuta 1922 alkaen Sundin virkaa tekeväksi nimismieheksi ja 20. lokakuuta 1922 alkaen samaiseen tehtävään Kumlingeen. Kumlingessa hänet vakinaistettiin 14. helmikuuta 1924. Föglön nimismieheksi hän siirtyi 1. tammikuuta 1925, missä tehtävässä hän oli kuolemaansa saakka.


title: Pikku Piskit

text: Pikku Piskit on Tonkan 1980-luvulla valmistama lelusarja, jonka pohjalta on tehty elokuva ja TV-sarja.


title: Pikku Piskit

text: TV-sarjan nimi on "Pound Puppies". Sitä tehtiin 26 jaksoa, jotka esitettiin Suomessa.


title: Pikku Piskit

text: Suomessa sarjan jaksoja on julkaistu 1990-luvun alussa videokasetteina. Suomenkielisestä jälkiäänityksistä vastasivat Golden Voice Oy ja Tuotantotalo Werne Oy.


title: Pikku Piskit

text: Äänet: Golden Voice Oy


title: Pikku Piskit

text: Näyttelijät:


title: The House Bunny

text: The House Bunny (televisioesityksessä käytetty nimeä Puputalo) on vuonna 2008 ensi-iltansa saanut romanttinen komediaelokuva, jonka on ohjannut Fred Wolf ja jonka ovat käsikirjoittaneet Kirsten Smith ja Karen McCullah Lutz. Elokuvan pääosaa näyttelee Anna Faris. Hän esittää Playboy-kartanosta häädön saanutta entistä Playboy-pupua, joka löytää uuden kodin epäsuositun sisarkunnan talosta.


title: The House Bunny

text: Elokuvan työnimi oli "I Know What Boys Like". Elokuva kuvattiin kesällä 2007.


title: The House Bunny

text: Useimmat kriitikot ylistivät Anna Farisin esiintymistä, itse elokuva on kuitenkin saanut vaihtelevia arvioita. Internetsivusto "Rotten Tomatoes" kertoo, että 41 % kriitikoista on antanut elokuvalle positiivisen arvosanan 5,1/10 keskiarvolla. Keräys perustuu 123 arviointiin.


title: The House Bunny

text: "The House Bunny" julkaistiin Yhdysvalloissa 22. elokuuta 2008. Se oli avausviikonloppunsa toiseksi katsotuin, jolloin se keräsi 14,5 miljoonan dollarin lipputulot: Ben Stillerin toimintakomedia "Tropic Thunder" keräsi hieman enemmän, 16,3 miljoonaa dollaria. Elokuva on tuottanut 70 miljoonaa dollaria maailmanlaajuisesti.


title: Hukwe Zawose

text: Hukwe Ubi Zawose (1940 – 30. joulukuuta 2003) oli Gogo-heimoon kuuluva tansanialainen musiikko. Hän soitti useita traditionaalisia itä-afrikkalaisia instrumentteja, kuten mbiraa ja oli tunnettu erityisestä lauluäänestään, joka kattoi viisi oktaavia.


title: Hukwe Zawose

text: Zawose nousi tansanialaisten sekä kansainvälisen yhteisön tietoisuuteen presidentti Julius Nyereren kutstuttua hänet asumaan ja työskentelmään Dar es Salaamissa. Hän sai myös paljon tunnustusta työstään Peter Gabrielin kanssa. Hukwe Zawose toimi musiikinopettajana Bagamoyo College of Art oppilaitoksessa. Viimeisen levynsä ennen kuolemaa hän teki yhteistyössä tuottaja/kitaristi Michael Brookin kanssa. Zawose kuoli kotonaan 30. joulukuuta 2003.


title: Hukwe Zawose

text: Hukwe Zawose kasvoi lapsuutensa maaseudulla Dodomassa. Karjanhoidon lomassa hän opetteli laulamaan ja soittamaan Gogo-heimon kansanmusiikkia. Opittuaan soittamaan ja laulamaan hän alkoi kiertää esiintymässä ympäröivissä kylissä.


title: Hukwe Zawose

text: Hukwe Zawose sai huomattavasti julkisuutta, kun Tansanian ensimmäinen presidentti Julius Nyerere kutsui hänet Dar es Salaamiin työskentelemään ja asumaan. Zawose keikkaili aktiivisesti ulkomailla 1980-luvulla yhdessä yhtyeensä Master Musicians of Tanzanian kanssa. Vieraillessaan Britanniassa yhtye nauhoitti vuonna 1985 julkaistun Tanzania Yetu-levyn sekä vuonna 1987 julkaistun Mateso-levyn.


title: Hukwe Zawose

text: Palattuaan Britanniasta Hukwe Zawose asettui Bagamoyoon opettamaan Bagamoyo College of Art oppilaitoksessa. Vuonna 1996 julkaistiin Hukwe Zawosen ja hänen Chibite yhtyeensä levy Chibite. Chibite nauhoitettiin Britanniassa. Levyllä soittaa myös Hukwe Zawosen veljenpoika Charles Zawose, joka on myös tunnettu mbiran soittaja. Hukwe Zawose soitti Chibite levyllä myös huilua ja viulua.


title: Hukwe Zawose

text: Vuonna 2002 Hukwe Zawose osallistui toisena esiintyjänä Peter Gabrielin Growning Up-kiertueeseen sekä nauhoitti yhteistyössä tuottaja/kitaristi Michael Brookin kanssa traditionaalista itä-afrikkalaista musiikkia sekä elektronista musiikkia yhdistelevän levyn Assembly. Zawose vieraili myös Peter Gabrielin kappaleessa Animal Nation.


title: Hukwe Zawose

text: Hukwe Zawose kuoli kotonaan Bagamoyossa 30. joulukuuta 2003.


title: Eric Christian Olsen

text: Eric Christian Olsen (s. 31. toukokuuta 1977) on yhdysvaltalainen näyttelijä. Hän näyttelee muun muassa etsivä Marty Deeksiä CBS:n televisiosarjassa "". Hän on ollut naimisissa vuodesta 2012 ja hänellä on kaksi lasta.


title: Eric Christian Olsen

text: Olsen on naimisissa näyttelijä Sarah Wrightin kanssa. Pari avioitui vuonna 2012, ja he asuvat kahden lapsensa kanssa Los Angelesissa.


title: Matti Lukkari

text: Matti Kustaa Lukkari (s. 3. lokakuuta 1936 – 21. maaliskuuta 2012) oli suomalainen yleisesikuntaeversti, Sotilasaikakauslehden päätoimittaja ja sotahistorioitsija. Hän toimi Kadettikoulun viimeisenä johtajana vuosina 1988–1993 juuri ennen Maanpuolustuskorkeakoulun (MpKK) perustamista. Kadettikoulun jälkeen hän toimi Viron uudelleen perustetun Kaitseväen pääesikunnan neuvonantajana.


title: Matti Lukkari

text: Lukkari oli lähtöisin upseeriperheestä. Hänen isänsä oli asekätkijä ja Mannerheim-ristin ritari nro 67, pioneerimajuri Reino Lukkari. Hänen veljensä yleisesikuntaupseeri, everstiluutnantti Jussi Reino Lukkari (s. 1943) on myös pioneeriupseeri.


title: Matti Lukkari

text: Lukkari toimi myös Sotilasaikakauslehden päätoimittajana ja Upseeriliiton puheenjohtajana, josta asemasta hän siirtyi Kadettikoulun johtajaksi. Uransa aikana hän toimi erityisesti pioneerialan opettajana Kadettikoulun lisäksi Reserviupseerikoulussa ja Sotakorkeakoulussa, jossa hän oli sotateknisen opintosuunnan johtajana. Opettamisen ohella hän ehti toimia myös johtotehtävissä, muun muassa Keski-Suomen Pioneeripataljoonan komentajana Keuruulla.


title: Matti Lukkari

text: Laajempaan tietoisuuteen Lukkari nousi sotahistorioitsijana ja kirjailijana. Hänen esikois- ja pääteoksensa oli "Asekätkentä", joka käsitteli historiantapahtumia, joissa hänen isänsäkin oli mukana. Teos ilmestyi aikana, jolloin vaikuttivat vielä suomettumisen jälkimainingit. Toinen pääteos oli kenraali Lauri Sutelan elämäkerta. Lukkarin viides ja viimeinen teos oli "Syyttömänä Siperiassa. Kalevi Leppälän tarina", joka kertoo 1930-luvun Neuvostoliitossa eläneen suomalaisen kommunistiperheen pojasta. Teos käsittelee myös Suomen sodissa taistellutta heimopataljoonaa, johon Leppälä päätyi jäätyään suomalaisten vangiksi talvisodassa, sekä heimopataljoonalaisten karkottamisesta Siperiaan.


title: Matti Lukkari

text: Lukkari erosi Kadettikoulun johtajan paikalta ja lopulta koko puolustusvoimista keväällä 1993, koska olisi halunnut säilyttää itsenäisen Kadettikoulun. Puolustusvoimista erottuaan hän toimi vuosina 1993–1994 Viron puolustusvoimain pääesikunnassa vapaaehtoisena avustajana ja johti "Lukkarin Pojat" -ryhmää, joka organisoi itsenäisyytensä palauttaneen Viron armeijaa. Suomeen palattuaan hän jatkoi kenraaliluutnantti Pentti Lehtimäen johtamaan Viro-projektiin, jota Suomen valtio ja puolustusvoimat tukivat.


title: Matti Lukkari

text: Viron-aikanaan Lukkari tutustui Jalkaväkirykmentti 200:n veteraanien olosuhteisiin, ja tuolloin perustettiin heitä auttamaan Suomen-poikien tukiyhdistys.


title: Hopeahärkki

text: Hopeahärkki ("Cerastium tomentosum") on kohokkikasveihin kuuluva valkokukkainen kasvi, joka muodostaa tiheitä mattomaisia kasvustoja. Sen varressa ja lehdissä on tiheästi valkoista karvaa. Hopeahärkki on kotoisin Etelä-Euroopasta ja Länsi-Aasiasta, mutta se on levinnyt laajemmalle alueelle. Laji on suosittu koristekasvi ja villiintyy helposti.


title: Hopeahärkki

text: Monivuotinen hopeahärkki kasvaa 10–30 cm korkeaksi ja muodostaa tiheäitä, mattomaisia kasvustoja. Varret ja lehdet ovat tiheään valkokarvaisia, mihin myös lajin suomenkielinen nimi viittaa. Kukintohaaroissa on pelkästään hapsikarvoja. Lehdet ovat muodoltaan tasasoukkia tai kapeansuikeita. Kukinto on kaksihaarainen viuhko. Sekä verhiö että teriö ovat viisilehtisiä. Verhiö on kooltaan 5–7 mm pitkä, teriö on noin kolme kertaa verhiön pituinen. Valkoiset terälehdet ovat matalaan kaksihalkoisia. Emin vartaloita on viisi kappaletta. Kukkavarsien tyvellä on myös kukattomia tyvivesoja. Suomessa hopeahärkki kukkii kesä-heinäkuussa. Hedelmä on pitkähkö, 10-liuskaisesti aukeava monisiemeninen kota.


title: Hopeahärkki

text: Hopeahärkki ja lähilaji ketohärkki ("C. arvense") risteytyvät helposti.


title: Hopeahärkki

text: Hopeahärkki on kotoisin Etelä-Euroopasta ja Länsi-Aasiasta. Laji esiintyy luonnonvaraisena alkuperäislajina muun muassa Italiassa ja Krimin niemimaalla. Koristekasvina se on kuitenkin levinnyt paljon alkuperäistä esiintymisaluetta laajemmalle. Suomessa hopeahärkkiä voi tavata luonnonvaraisena lähinnä eri puolilla Etelä-Suomea. Varsinkin Ahvenanmaalla laji on lähes vakiintunut luontoon. Pohjoisimmat havainnot ovat Oulun seudulta ja Etelä-Lapista.


title: Hopeahärkki

text: Alkuperäisellä esiintymisalueella hopeahärkki on vuoristoseutujen laji. Viljelykarkulaisena sitä tavataan tienvarsilla, maankaatopaikoilla, pihoissa ja joutomailla.


title: Hopeahärkki

text: Hopeahärkki on yleinen puistojen ja kivikkopuutarhojen koristekasvi. Laji villiintyy luontoon varsin helposti. Viljelylajikkeiden katsotaan useimmiten olevan hopeahärkin ja sitä paljon muistuttavien lähisukulaislajien, (esimerkiksi nukkahärkin "C. biebersteinii") risteymiä.


title: Luettelo väreistä

text: Lista väreistä RGB heksadesimaalit.


title: Vjatšeslav Voinov

text: Vjatšeslav Leonidivitš "Slava" Voinov (s. 15. tammikuuta 1990 Tšeljabinsk, Venäjä) on venäläinen jääkiekkopuolustaja, joka pelaa kaudella 2015–2016 KHL-joukkue SKA Pietarissa. Voinovin vahvuudet ovat hyökkäyspelaamisessa, tekniikassa, kiekonkäsittelyssä ja lyöntilaukauksessa. Hänellä on parannettavaa luistelutekniikassa ja sijoittumisessa.


title: Vjatšeslav Voinov

text:
Voinov on Traktor Tšeljabinskin kasvatti. Hän teki debyyttinsä Venäjän superliigassa vain 16-vuotiaana kaudella 2006–2007. Hän pelasi silloin 31 ottelua saaden paljon jääaikaa ja vastuuta silloiselta päävalmentajalta Gennadi Tsygurovilta. Kaudella 2007–2008 Voinov pelasi vahvasti ja teki debyyttinsä myös pudotuspeleissä.
Los Angeles Kings varasi varsin lupaavan Voinovin toisella kierroksella 32. pelaajana . Samana kesänä myös QMJHL-joukkue Moncton Wildcats varasi hänet viidentenä pelaajana .


title: Vjatšeslav Voinov

text: Elokuussa 2008 Voinov teki kolmivuotisen tulokassopimuksen Los Angeles Kingsin kanssa. Hänet passitettiin kuitenkin AHL:n Manchester Monarchsiin. Hän teki tulokaskaudellaan 2008–2009 tehot 8+15=23 ja oli joukkueen tehokkain puolustaja Alec Martinezin kanssa. Kauden 2009–2010 Voinov pelasi myös kokonaan AHL:ssä, ja oli tehoilla 10+19 joukkueen puolustajien paras maalintekijä ja vain pisteen päästä joukkueen tehokkaimmasta puolustajasta Martinezista. Kevään 2010 pudotuspeleissä hän oli tehoilla 1+3=4 joukkueen toiseksi tehokkain puolustaja Andrew Campbellin jälkeen.


title: Vjatšeslav Voinov

text: Voinov pelasi Los Angeles Kingsissä NHL-tulokauskaudellaan 2011–2012 54 runkosarjaottelua ja teki niissä tehopisteet 8+12=20. Lisäksi hän oli kokoonpanossa kaikissa 20 pudotuspeliottelussa. Kausi päättyi joukkueen Stanley Cup-voittoon. Kings juhli mestaruutta myös kaudella 2013–2014, jolloin Voinov pelasi täyden runkosarjan ja teki 82 ottelussa NHL-uransa parhaat pisteet 4+30=34.


title: Vjatšeslav Voinov

text: Voinov on edustanut maataan kolmissa alle 20-vuotiaiden maailmanmestaruuskilpailuissa ja kaksissa alle 18-vuotiaiden maailmanmestaruuskilpailuissa. Hän oli voittamassa alle 20-vuotiaissa MM-hopeaa vuonna 2007 sekä MM-pronssia vuosina 2008 ja 2009 ja alle 18-vuotiaissa MM-kultaa vuonna 2007 sekä MM-hopeaa vuonna 2008. Hänet valittiin vuoden 2008 alle 18-vuotiaiden MM-turnauksen tähdistökentälliseen. Hän edusti Venäjää ensimmäistä kertaa aikuisten MM-kisoissa vuonna 2016. Voinov oli voittamassa olympiakultaa venäläisten olympiaurheilijoiden joukkueessa 2018.


title: Vjatšeslav Voinov

text: Lokakuussa 2014 Voinov pidätettiin vaimonsa pahoinpitelystä. Seuraavana kesänä hän istui 90 päivää vankilassa, minkä jälkeen hänen sopimuksensa Los Angeles Kingsin kanssa purettiin ja hän siirtyi takaisin Venäjälle, KHL-joukkue SKA Pietariin.


title: Wallander: Heikkous

text: Heikkous on Wallander-elokuvasarjan kuudes elokuva. Hevostenkasvattaja löydetään kuolleena tallista, ja pian käy ilmi että hänet on murhattu. Pidetyn miehen elämästä paljastuu yllättäviä salaisuuksia. Tutkimukset johtavat poliisit muun muassa uusnatsien ja sadomasokismin maailmaan.


title: Wallander: Heikkous

text: Tässä elokuvassa Ann-Britt Höglundin kerrotaan lähtevän Ystadista Malmön poliisin palvelukseen. Ollessaan autoajelulla Wallander tapaa sattumalta naisen, jonka kanssa aloittaa seurustelusuhteen.


title: Kirkkokari

text: Kirkkokari (myös Pyhän Henrikin saari, ) on Köyliönjärvessä sijaitseva pieni saari, jonka läheisyydessä Piispa Henrik perimätiedon mukaan surmattiin vuonna 1156. Myöhemmin keskiajalla Kirkkokarista muodostui tärkeä pyhiinvaelluspaikka ja saarelle rakennettiin myös Köyliön ensimmäinen kappeli. Kirkkokari on osa Köyliönjärven kulttuuriympäristöä, joka on yksi Suomen kansallismaisemista.


title: Kirkkokari

text: Köyliönjärvessä on vain viisi saarta, joista sen pohjoisosassa sijaitseva 0,30 hehtaarin kokoinen Kirkkokari on pienin. Mantereelle saaresta on matkaa noin 200 metriä ja eteläpuoliseen Kaukosaareen sata metriä. Kirkkokari on samaa osittain vedenalaista harjumuodostumaa kuin järven keskellä sijaitsevat Kaukosaari ja Kirkkosaari. Kivikkoisen saaren korkein kohta kohoaa vain noin metrin korkeudelle vedenpinnasta. Vielä 1900-luvun alussa Kirkkokari oli täysin puuton luoto, mutta nykyään sitä reunustavat korkeat puut.


title: Kirkkokari

text: Perimätiedon mukaan talonpoika Lalli surmasi Piispa Henrikin tammikuussa 1156 Köyliönjärven jäällä. Läheisestä saaresta muodostui myöhemmin keskiajalla pyhiinvaelluspaikka, jonne viimeistään 1400-luvun alussa rakennettiin Köyliön ensimmäinen kirkko tai kappeli. Se oli käytössä ainakin sadan vuoden ajan. Kirkkokari oli Pyhän Henrikin tienä tunnetun pyhiinvaellusreitin alkuperäinen lähtöpaikka, josta suunnattiin kohti piispa Henrikin hautapaikkaa Nousiaisten kirkkoa. Myöhemmin reitiksi vakiintui Turun tuomiokirkosta Kokemäellä sijaitsevaan Pyhän Henrikin saarnahuoneeseen johtava kulkureittien yhdistelmä, joka kulki myös Kirkkokarin kautta. Pyhiinvaellusperinne jatkui uskonpuhdistuksesta huolimatta ainakin 1600-luvulle saakka, jolloin Kirkkokarin tuntumassa mantereen puolella järjestettiin myös vilkkaita markkinoita. Niiden yhteydessä saarella pidettiin säännöllisesti jumalanpalveluksia. Pyhiinvaellukset ja uhrilahjojen tuonti Kirkkokarille hiipuivat lopullisesti vasta 1700-luvun aikana.


title: Kirkkokari

text: Varhaisin kirjallinen tieto Kirkkokarin kappelista on vuodelta 1422, jolloin Turun tuomiokirkon Mustassakirjassa säilyneessä dokumentissa mainitaan Köyliössä sijaitseva "Lähteen kappeli" eli "Keldona kapellis". Sen on tulkittu tarkoittavan juuri Kirkkokarin kappelia. Ruotsalainen historioitsija Johannes Messenius puolestaan mainitsee sen 1600-luvun alussa kirjoittamassaan teoksessa "Scondia illustrata". Vanhimmat Köyliön kartat ovat vuosilta 1688 ja 1700, niihin saari on merkitty nimellä St. Henriks Holm eli Pyhän Henrikin saari. Vuonna 1868 Köyliön silloinen kirkkoherra Johan Adolf Lindström mainitsi, että perimätiedon mukaan vielä sukupolvea aikaisemmin olisi saarella ollut näkyvissä yksi hirsikerta vanhasta kirkkorakennuksesta.


title: Kirkkokari

text: 1800–1900-lukujen vaihteessa Kirkkosaari herätti myös tutkijoiden huomion. Vuonna 1904 kirkkoherra Viktor Salminen ja Köyliönkartanon omistaja Axel Cedercreutz ottivat yhteyttä Muinaistieteelliseen toimikuntaan, joka kesäkuussa lähetti paikalle arkeologi Hjalmar Appelgrenin. Tämän jälkeen vuosina 1904–1905 suoritettiin toistaiseksi ainoat saarella tehdyt arkeologiset kaivaukset. Niiden valvojana toimi Köyliönkartanon metsänhoitaja Herman Väisänen, joka myös vastasi kaikista piirroksista ja kartoista.


title: Kirkkokari

text: Kaivauksissa saatiin näkyviin hirsikerros, jonka perusteella saarella oli sijainnut noin 7×11 metrin kokoinen kivi- tai hirsirakennus. Se oli peittänyt lähes puolet koko saaren pinta-alasta. Hautauksista ei kaivauksissa löydetty merkkejä. Nykyään Kirkkokarissa on nähtävissä kivijalkaa, mutta se ei kuitenkaan ole jäänne vanhasta kirkosta, vaan rovasti Salmisen ja vapaaherra Cedercreutzin johdolla kaivausten aikana rakennettu muistomerkki. Siihen kerättiin saarella olleita kiviä, jotka asettiin suurin piirtein keskiaikaisen kappelin seinälinjoille.


title: Kirkkokari

text: Kirkkokarin esinelöydöt käsittävät rahojen lisäksi kullatun hopeisen kantasormuksen, jossa on Kristuksen kasvokuva, Pyhää Olavia esittävän pyhiinvaellusmerkin, joka todennäköisesti on peräisin Norjan Trondheimista, joitakin tinaesineitä sekä gagaatti- ja meripihkahelmiä, jotka saattavat olla peräisin rukousnauhasta. Lisäksi saarelta löydettiin ikkunalasia ja ikkunoiden puitteissa käytettyä lyijynauhaa. Osa löydöistä on värjättyä lasia, joten kappelissa on tavallisten ikkunoiden lisäksi ollut ainakin yksi lasimaalaus. Numismaatikko Otto Alcenius laati Kirkkokarin kolikoista luettelon, jonka mukaan saarelta kaivettiin yhteensä 66 hopea- ja 78 kuparirahaa. Hänen mielestään vanhimmat olivat kuningas Albrekt Mecklenburgilaisen (1338–1412) ajalta peräisin olevia brakteaatteja. Keskiaikaisiksi Alcenius oli luokitellut yhteensä 17 kolikkoa. Arkeologi Pekka Sarvas luetteloi rahat uudelleen 1970-luvulla ja hänen mukaansa brakteaatit ovat peräisin vasta 1500-luvulta. Myöhäisimmät rahalöydöt puolestaan ovat kuningas Aadolf Fredrikin valtakaudelta 1700-luvun puolivälin jälkeen. 1500-lukua edeltävien puuttuminen saattaa selittyä sillä, että paikallisilla asukkailla oli 1800-luvulla tapana kaivaa rahoja, jonka johdosta vanhimmat ja hauraimmat ovat mahdollisesti tuhoutuneet.


title: Kirkkokari

text: Vuosien 1904–1905 jälkeen Kirkkokarilla ei ole tehty arkeologisia tutkimuksia, mutta vuonna 1998 Museovirasto suoritti saarella kartoituksen.


title: Kirkkokari

text: Kirkkokari on yksi harvoista katolisen kirkon pyhiinvaelluspaikoista Pohjoismaissa. Suomen katolinen kirkko järjestää vuosittain Turusta alkavan pyhiinvaelluksen, joka päättyy Kirkkokarilla järjestettävään muistomessuun. Se pidetään aina kesäkuun 18. päivää lähimpänä olevana sunnuntaina.


title: Kirkkokari

text: Kappelin perustusten lisäksi Kirkkokarissa on nähtävissä vuonna 1955 paljastettu kristinuskon Suomeen saapumisen muistomerkki, sekä 1999 valmistunut Pyhän Henrikin alttari. Kirkkokarille voi soutaa Ristolan kyläyhdistyksen veneellä, joka on vapaasti käytettävissä Lähteenkylän rannassa.


title: Cannabis Cup

text: Cannabis Cup on "High Timesin" järjestämä vuosittainen kannabiksen ympärille keskittyvä festivaali. Sen perusti Steven Hager vuonna 1987, ja se pidetään joka marraskuu Amsterdamissa. Tapahtumassa on ollut kilpailuja lukuisissa sarjoissa sekä lisäksi elävää musiikkia, komediaa ja kannabikseen liittyvien tuotteiden näyttely. Cupin aikana otetaan myös uusia jäseniä Counterculture Hall of Fameen.


title: William Edwin Franklin

text: William Edwin Franklin (s. 3. toukokuuta 1930) on yhdysvaltalainen roomalaiskatolinen piispa. Hänet vihittiin papiksi Dubuquen arkkihiippakuntaan 4. helmikuuta 1956 ja nimitettiin sen vihkipiispaksi sekä Suristan titulaaripiispaksi 29. tammikuuta 1987. Piispaksi vihkiminen seurasi 1. huhtikuuta. Pääkonsekraattorina toimi Daniel William Kucera, jota avustivat James Joseph Byrne ja Francis John Dunn.


title: William Edwin Franklin

text: Franklin sai 12. marraskuuta 1993 nimityksen Davenportin piispaksi, jonka virkaan hänet asetettiin 20. tammikuuta 1994. Hän jäi eläkkeelle 12. lokakuuta 2006.


title: Robert Dwayne Gruss

text: Robert Dwayne Gruss (s. 25. kesäkuuta 1955 Texarkana) on yhdysvaltalainen roomalaiskatolinen piispa. Hänet vihki papiksi Davenportin hiippakuntaan William Edwin Franklin 2. heinäkuuta 1994, ja hänet nimitettiin Rapid Cityn piispaksi 26. toukokuuta 2011. Piispaksi vihkiminen seurasi 28. heinäkuuta. Pääkonsekraattorina toimi John Clayton Nienstedt, jota avustivat Samuel Joseph Aquila ja Martin John Amos.


title: Martin John Amos

text: Martin John Amos (s. 8. joulukuuta 1941 Cleveland) on yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 25. toukokuuta 1968 ja nimitettiin sen vihkipiispaksi sekä Metan titulaaripiispaksi 3. huhtikuuta 2001. Piispaksi vihkiminen seurasi 7. kesäkuuta. Pääkonsekraattorina toimi Anthony Michael Pilla, jota avustivat Alexander James Quinn ja Anthony Edward Pevec.


title: Martin John Amos

text: Amos sai 12. lokakuuta 2006 nimityksen Davenportin piispaksi, jonka virkaan hänet asetettiin 20. marraskuuta.


title: Anthony Edward Pevec

text: Anthony Edward Pevec (16. huhtikuuta 1925 Cleveland, Ohio – 14. joulukuuta 2014 Cleveland, Ohio) oli yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 29. huhtikuuta 1950 ja nimitettiin sen vihkipiispaksi sekä Mercian titulaaripiispaksi 13. huhtikuuta 1982. Piispaksi vihkiminen seurasi 2. heinäkuuta. Pääkonsekraattorina toimi Anthony Michael Pilla, jota avustivat Joseph Louis Bernardin ja William Michael Cosgrove.


title: Anthony Edward Pevec

text: Pevec jäi eläkkeelle 3. huhtikuuta 2001.


title: Alexander James Quinn

text: Alexander James Quinn (8. huhtikuuta 1932 Cleveland – 18. lokakuuta 2013) oli yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 24. toukokuuta 1958 ja nimitettiin sen vihkipiispaksi sekä Socian titulaaripiispaksi 14. lokakuuta 1983. Piispaksi vihkiminen seurasi 5. joulukuuta. Pääkonsekraattorina toimi Anthony Pilla, jota avustivat Daniel Edward Pilarczyk ja Gilbert Ignatius Sheldon.


title: Alexander James Quinn

text: Quinn jäi eläkkeelle 14. kesäkuuta 2008.


title: Roger William Gries

text: Roger William Gries (s. 26. maaliskuuta 1937 Cleveland) on yhdysvaltalainen roomalaiskatolinen piispa. Hänestä tuli benediktiinien jäsen 11. heinäkuuta 1957, ja hänet vihittiin papiksi 16. toukokuuta 1963. Hänet nimitettiin Clevelandin hiippakunnan vihkipiispaksi sekä Praesidiumin titulaaripiispaksi 3. huhtikuuta 2001. Piispaksi vihkiminen seurasi 7. kesäkuuta. Pääkonsekraattorina toimi Anthony Pilla, jota avustivat Alexander James Quinn ja Anthony Edward Pevec.


title: Ivankiv

text: Ivankiv () on kaupunkityypinen taajama Ukrainan Kiovan alueella 70 kilometriä maan pääkaupungista Kiovasta luoteeseen. Ivankiv on Ivankivin piirin hallintokeskus. Tämä piiri saastui pohjoisosiltaan merkittävästi Tšernobylin ydinvoimalaonnettomuuden seurauksena 1986. Vuoden 2011 alussa Ivankivin taajamassa arvioitiin asuvan 10 602 ja koko piirissä 31 243 henkeä. Piirin alueeseen kuuluu myös Tšernobylin kaupunki, jossa ei tosin virallisen arvion mukaan ollut pysyviä asukkaita.


title: Ivankiv

text: Ivankivin piirin pohjoisosat kuuluvat Tšernobylin ydinvoimalan suojavyöhykkeenä tunnettuun säteilysuojelualueeseen.


title: Eveliina Kurki (albumi)

text: Eveliina Kurki on Eveliina Kurjen vuonna 1999 ilmestynyt nimikkoalbumi.


title: Deran Sarafian

text: Deran Sarafian (s. 17. tammikuuta 1958 Los Angeles, Kalifornia, Yhdysvallat) on yhdysvaltalainen ohjaaja ja tuottaja. Sarafian aloitti uransa elokuvaohjaajana 1980-luvun lopulla, kunnes siirtyi televisio-ohjaajaksi 1990-luvun lopulla. Hän on saanut kaksi Emmy-ehdokkuutta ohjaustyöstään televisiosarjassa "House".


title: Deran Sarafian

text: Sarafian ohjasi elokuvia kuten "Uhka avaruudesta", "Lupa tappaa", "Kaksi sormea liipaisimella" ja "Terminal velocity – vapaa pudotus". Televisiossa ohjaamisen hän aloitti rikossarjassa "Nash Bridges". Sittemmin Sarafian on ohjannut sarjoja, kuten "Buffy, vampyyrintappaja", "Unelmien saari", "Todistettavasti syyllinen", "C.S.I. Miami", "C.S.I. New York" ja "Donnellyn mafiaveljet".


title: Deran Sarafian

text: Sarafian on ohjaaja Richard Sarafianin poika. Isänsä kautta hänellä on armenialaiset sukujuuret.


title: Julius Yego

text: Julius Kiplagat Yego (s. 4. tammikuuta 1989 Soba River, Tinderet, Nandin eteläinen piirikunta) on kenialainen keihäänheittäjä. Hän kuuluu juoksijoistaan tunnettuun kalenjin-heimon nandi-haaraan.


title: Julius Yego

text: Yego on kokeillut myös 100 metrin juoksua sekä maastojuoksua. Vuonna 2006 hän teki keihäänheitossa maansa juniorien ennätyksen 71 metriä. Myöhemmin Kenian poliisi otti Yegon palvelukseensa ja alkoi sponsoroida häntä. Vuonna 2010 Yego sijoittui kolmanneksi Afrikan-mestaruuskilpailuissa tuloksella 74,51 m ja seitsemänneksi kansainyhteisön kisoissa tuloksella 69,60 m. Vuonna 2011 hän voitti kultaa Afrikan kisoissa uudella Kenian ennätyksellä 78,34 m. Alun perin Yego oli otettu pois Kenian Maputoon lähteneestä kisajoukkueesta, koska juoksijoita oli haluttu saada mukaan enemmän, mutta myöhemmin hänet palautettiin joukkueeseen. Yego sijoittui kolmanneksi, kun Nairobissa joulukuussa 2011 järjestetyssä tilaisuudessa palkittiin vuoden urheilupersoonallisuuksia Keniassa. Afrikan kisojen voiton jälkeen hän sai myös IAAF:n myöntämän stipendin, jonka turvin Yego saattoi harjoitella eurooppalaisten keihäsvalmentajien kanssa kuuden kuukauden ajan. Afrikan-mestaruuskilpailuissa Porto-Novossa 2012 hän voitti mestaruuden tuloksella 76,68 m. Huhtikuussa 2012 hän paransi Kenian ennätystään tulokseen 79,95 m ja 22. heinäkuuta Kuortaneen eliittikisoissa tulokseen 81,12 m. Lontoon olympialaisissa 2012 Yego heitti keihään karsinnassa uuden ennätyksensä 81,81 ja pääsi finaaliin yhdeksäntenä. Loppukilpailussa Yego sijoittui 12:nneksi tuloksella 77,15.


title: Julius Yego

text: Heinäkuussa 2013 Yego paransi ennätystään Kenian MM-karsinnoissa tulokseen 82,09 m. Moskovan MM-kilpailuissa hän selviytyi loppukilpailuun ja hänestä tuli ensimmäinen kenttälajin loppukilpailuun selviytynyt kenialaisurheilija. Loppukilpailussa hän sijoittui neljänneksi. Kilpailun viidennellä kierroksella hän heitti ennätyksensä 85,40 m ja nousi kolmannelle sijalle. Kilpailun viimeisellä kierroksella Dmitri Tarabin ohitti hänet nousten pronssimitalistiksi. Yego voitti 2014 kultaa Glasgow'n Kansainyhteisön kisoissa tuloksella 83,87 ja Marrakechin Afrikan-mestaruuskilpailuissa heitettyään 84,72.


title: Julius Yego

text: Vuonna 2015 Yego paransi Kenian ennätystä useasti; Ostravassa 26. toukokuuta 86,88 m, Roomassa Timanttiliigan osakilpailussa 4. kesäkuuta 87,71 m, Birminghamissa Timanttiliigan osakilpailussa 7. kesäkuuta 91,39 m ja Pekingissä MM-kisoissa 92,72 m. Kaksi viimeisintä olivat myös Afrikan ennätyksiä. Ostravan kilpailun heitosta nousi pienimuotoinen kohu, sillä hidastuskuvien perusteella Yegon sormet osuivat heittoviivalle heiton jälkeen. Näin ollen heitto olisi sääntöjen mukaan pitänyt tuomita yliastutuksi. Birminghamin kilpailun heiton katsottiin ensin menneen ohi sektorista, mutta lopulta heitto kuitenkin hyväksyttiin. Pekingin MM-kilpailuissa 2015 Yego voitti maailmanmestaruuden ja hänestä tuli ensimmäinen yleisurheilun kenttälajeissa MM-kultaan yltänyt kenialainen. Erinomaisesti sujuneen kauden ansiosta hänet valittiin vuoden miesurheilijaksi Keniassa. Rio de Janeiron olympialaisissa 2016 hän sijoittui hopealle tuloksella 88,24, vaikka joutui jättämään kilpailun kesken loukattuaan jalkansa. Yego revähdytti lähentäjälihaksen jalastaan ja hänen heittokautensa 2016 loppui tähän loukkaantumiseen. Lontoon MM-kilpailuissa 2017 hän sijoittui 13:nneksi.


title: Julius Yego

text: Afrikan-mestaruuskilpailuissa Asabassa 2018 hän voitti mestaruuden tuloksella 77,34 m.


title: Julius Yego

text: Yego on poliisi ja naimisissa Sincy Yegon kanssa. Keniassa Yegolle ei löytynyt valmentajaa, joten aluksi hän opiskeli keihäänheiton tekniikkaa katselemalla muun muassa Andreas Thorkildsenin ja Tero Pitkämäen otteita YouTube-videoilta, minkä vuoksi häntä alettiin kutsua nimellä ”YouTube-mies” (). Talven 2011–2012 aikana Yego harjoitteli Kuortaneella ja sai valmennusapua suomalaiselta Petteri Piiroselta. Yego itse pitää Suomea yhtenä parhaista paikoista, joissa keihäänheittoa voi harjoitella, ja on verrannut maan suhdetta keihäänheittoon siihen suhteeseen, joka vallitsee Kenian ja juoksun välillä. Heinäkuussa 2012 hän valmistautui Lontoon olympialaisiin hyödyntämällä Bristolin yliopiston tarjoamia harjoitusmahdollisuuksia.


Luettelo Crichton-Vulcanilla ja Wärtsilän Turun telakoilla valmistetuista aluksista kattaa vuosina 1924–1989 (1990, 1991) Crichton-Vulcanilla (myöhemmältä nimeltään Wärtsilä Turun Telakka) sekä Wärtsilä Pernon telakalla valmistetut alukset.


title: Bore I

text: Bore I voi tarkoittaa seuraavia laivoja:


title: Gravitar

text: Gravitar on Atarin 1982 julkaisema värillistä vektorigrafiikkaa hyödyntävä kolikkopeli.


title: Gravitar

text: Se oli ensimmäinen yli 20 Mike Hallyn Atarille suunnittelemasta pelistä, joista kuuluisin oli "Star Wars". Pelin pääohjelmoija oli Rich Adam. Kabinettitaiteen suunnittelija oli Brad Chaboya.


title: Gravitar

text: Pelaaja kontrolloi pientä sinistä alusta ja peli alkaa kuvitteellisessa aurinkokunnassa, jossa pelaajalla on valittavanaan useampia erilaisia planeettoja. Kun pelaaja ohjaa aluksen valitsemaansa planeettaan, hänelle avautuu sivusta kuvattu maasto, jossa on sekä punaisia tykkitorneja, että sinisiä bensiiniyksiköitä. Peli-ideana on tuhota tykkitornit ja pitää yllä aluksen polttoainevarastoa. Jos polttoaine pääsee nollaan, peli loppuu heti.


title: Gravitar

text: Planeetan vetovoima vetää alusta kohti planeetan pintaa. Planeetat, jotka eivät "zoomanneet", vetivät alusta kohti planeetan keskipistettä. Kun ensimmäinen kierros planeettoja (11 kappaletta) on pelattu läpi, vetovoima muuttuu hylkiväksi, eli käänteiseksi. Kolmannessa vaiheessa maasto muuttuu näkymättömäksi ja viimeisessä, neljännessä, vaiheessa sekä näkymättömäksi, että hylkiväksi. Tämän jälkeen peli alkaa uudelleen alusta.


title: Gravitar

text: "Gravitarin" jokaisessa aurinkokunnassa oli myös reaktori, joka toimi linkkinä seuraavaan tasoon. Reaktorin ytimen ampuminen ja onnistunut pako tuottaa bonuspisteitä ja 7500 yksikköä polttoainetta. Kahden ensimmäisen tason jälkeen reaktori muuttui erittäin vaikeaksi, ja myöhemmissä tasoissa käytännössä mahdottomaksi läpäistä, pakoajan jatkuvasti vähentyessä.


title: Gravitar

text: Pelin suunnittelijat Mike Hally ja Rich Adam kuvittelivat suunnitteluvaiheessa näkymättömien kenttien olevan pelaajille niin vaikeita, että kukaan ei koskaan pystyisi pelaamaan peliä läpi. Tämä kuvitelma osoittautui nopeasti vääräksi.


title: Gravitar

text: Yhdysvaltalainen Dan Coogan teki 12. joulukuuta 2006 uuden "Gravitarin" maailmanennätyksen tuloksella 8 029 450 pistettä. Pelin kesto oli 23 tuntia ja 15 minuuttia. Edellinen maailmanennätys, joka kesti 24 vuotta, oli Ray Muellerin nimissä joulukuulta 1982.


title: Gravitar

text: "Gravitarin" prototyypi oli nimeltään "Lunar Battle." "Gravitar" käytti samanlaista viiden napin ohjaussysteemiä kuin kolme muutakin Atarin peliä, "Asteroids", "Asteroids Deluxe" ja "Space Duel".


title: Gravitar

text: Tuotantomäärä oli 5420 yksikköä.


title: Gravitar

text: "Gravitarissa" oli ainutlaatuinen ennätyslista. Se tallensi kolme ensimmäistä tulosta pelin muistiin ja riippuen ennätyksen suuruudesta, listan nimi muuttui. Ennätyslistoja oli kahdeksan: FLUNKY LIST, GUNNER LIST, CO-PILOT LIST, PILOT LIST, ACE PILOT LIST, KILLER PILOT LIST, PONTIUS PILATE LIST, GOTTA-BE-LUCKY LIST.


title: Gravitar

text: Gravitar-arcadepeliä on käytetty rekvisiittana seuraavissa elokuvissa: James Bond 007: Älä Kieltäydy Kahdesti, Väkivallan Vihollinen 4 ja Sotaleikit.


title: Gravitar

text: "Gravitarin" inspiroimia pelejä on ollut lukuisia. Tunnetuimpia ovat "Thrust" ja "Oids".


title: Leijonat 2012

text: Leijonat 2012 on vuoden 2012 Jääkiekon maailmanmestaruuskilpailujen virallinen kokoelma-albumi, joka julkaistiin 18. huhtikuuta 2012. Levyllä on muun muassa virallinen tunnus- ja maskottikappale, DJ Slow’n esittämä ”Hockey Bird (in the Zone)”. Albumi on jatkoa edellisvuonna julkaistulle "Leijonat 2011" -kokoelmalle, joka oli Suomessa eräs kyseisen vuoden myydyimmistä levyistä.


title: Leijonat 2012

text: Albumi sisältää MM-kilpailujen virallisen musiikin, ja sillä on kaikkiaan kahdeksantoista suomalaisartistin esittämää kappaletta, joista noin 70 prosenttia on uutta materiaalia. Levyllä on virallisen tunnus- ja maskottikappaleen lisäksi mukana muun muassa kaksi nimekästä kokoonpanoa; Tuomas Holopaisen, Jari Sinkkosen, Marko Annalan ja Kuisma Aallon muodostama Karelian Division (”Suomi!”) sekä Vesku Jokinen & Sundin pojat, joka esittää oman versionsa kappaleesta ”Olen suomalainen”. Muita levyn kappaleita ovat esimerkiksi JVG:n ja Freemanin ”Karjala takaisin”, Axl Smithin ”Get Louder” sekä Klamydia-yhtyeen ”Poika pysyy Suomessa”. Antero Mertarannan ”Kaverit on komeasti palkittu” kunnioittaa Suomen sotaveteraaneja. Näiden uusien kappaleiden lisäksi levyllä on myös vanhempaa tuotantoa, kuten Sakari Kuosmasen esittämä ”Finlandia”.


title: Leijonat 2012

text: Kokoelman kappalelista oli tarkoitus julkistaa tiedotustilaisuudessa perjantaina 23. huhtikuuta. Lista vuosi kuitenkin julkisuuteen etuajassa, sillä Levykauppa Äx asetti albumin omalla internetsivullaan ennakkomyyntiin ilmoittaen samalla levyn sisällön. Levykauppa Äx kertoi saaneensa tiedon kappaleista Sonyn lähettämästä tiedotteesta, jossa ei sen mukaan kuitenkaan mainittu aikarajaa sille, milloin listan saisi julkaista.


title: Leijonat 2012

text: Sony Music Entertainment julkaisi "Leijonat 2012" -albumin sekä CD-levynä että digitaalisesti 18. huhtikuuta 2012. Albumi debytoi Suomen virallisella listalla viikolla 17/2012 nousten sijalle 12. Se jäi sen parhaaksi sijoitukseksi.


title: Fesikh

text: Fesikh () eli muumiokala on perinteinen egyptiläinen kalaruoka. Ruokaa varten Välimeressä ja Punaisessa meressä elävä mulloihin kuuluva särjenomainen kala ensin kuivataan auringossa, sitten sen annetaan käydä suurissa paljuissa 40 päivää ennen suolausta ja vakuumiin pakkausta. Käymisen takia kalan haju on erittäin voimakas.


title: Fesikh

text: Kalan valmistus on tarkkaa työtä, ja sen valmistusohjeet periytyvät perheissä, joiden ammattia kutsutaan "fasakhani".


title: Fesikh

text: Fesikhiä syödään Egyptissä tuhansia vuosia vanhan Sham el-Nessim -juhlan aikana.


title: Fesikh

text: Joka vuosi egyptiläisissä aikakauslehdissä kerrotaan tarinoita huonosti valmistetun kalan aiheuttamaan botulismiin kuolleista.


title: Kyröskosken lava

text: Kyröskosken suurlava oli suosittu tanssilava Pirkanmaalla, puoliksi Hämeenkyrön ja puoliksi Ylöjärven puolella. Sen perusti keikkajärjestäjä "Tappi" Suojanen 1960-luvun lopulla. Lavan yhteydessä oli kahvila, ravintola ja pubi, ja asiakkaita enimmillään tuhansia illassa.


title: Kyröskosken lava

text: Lava paloi 17. huhtikuuta 2012 iltapäivällä maan tasalle. Palon syyksi arvioidaan poikien tulitikkuleikit. Sen viimeinen omistaja oli Reino Koivisto, joka oli myymässä sitä.


title: Dupont

text: Dupont on ranskalainen sukunimi, joka voidaan kirjoittaa myös muodoissa DuPont, Du Pont tai du Pont. Se voi tarkoittaa ainakin seuraavia:


title: Rollins

text: Rollins on muun muassa seuraavien henkilöiden sukunimi:


title: Peter Michal Bohúň

text:
Peter Michal Bohúň (1822-1879) oli slovakialainen taidemaalari. Hän syntyi lähellä Bielsko-Białan kaupunkia, joka kuuluu nykyisin Puolaan.
Hän lähti 1844 opiskelemaan taidetta Prahaan, mutta joutui palaamaan kotimaahansa isänsä kuoltua. Hän osallistui aktiivisesti vuoden 1848 mielenosoituksiin.


title: Big Star

text: Big Star oli yhdysvaltalainen rockyhtye, joka perustettiin Memphisissä, Tennesseessä vuonna 1971. Perustajajäseninä olivat Alex Chilton, Chris Bell, Jody Stephens ja Andy Hummel. Yhtye hajosi vuonna 1974, mutta aloitti uudelleen uudella kokoonpanolla lähes 20 vuotta myöhemmin. Ensimmäisessä aikakaudella yhtyeen musiikkityyli oli brittibändien kuten The Beatlesin, The Kinksin ja Beach Boysin kaltaista.


title: Kirkkosaari (Köyliönjärvi)

text: Kirkkosaari (myös Köyliönsaari tai Luoto) on Köyliönjärvessä sijaitseva 140 hehtaarin kokoinen saari, joka on suurin järven kaikkiaan viidestä saaresta.


title: Kirkkosaari (Köyliönjärvi)

text: Kirkkosaari, sekä sen jatkeena oleva Kaukosaari ovat osa harjua, joka kulkee Köyliönjärven poikki osittain vedenalaisena. Keskellä järveä sijaitsevan saaren erottaa mantereesta kaksi kapeaa salmea, joista kummankin ylitse on maantieyhteys. Kirkkosaari on osa Köyliönjärven kulttuurimaisemaa, joka on yksi Suomen kansallismaisemista.


title: Kirkkosaari (Köyliönjärvi)

text: Kirkkosaaressa sijaitsevat vuonna 1752 rakennettu puinen Köyliön kirkko hautausmaineen sekä jo keskiajalta periytyvä Köyliönkartano. Sen sanotaan alun perin olleen talonpoika Lallin omistuksessa ja joutuneen Piispa Henrikin surmatyön jälkeen katolisen kirkon haltuun. Nykyisin kartano kuuluu Cedercreutz-suvulle. Köyliönkartano ja Köyliön kirkko kuuluvat myös Museoviraston luokittelemiin valtakunnallisesti merkittäviin rakennettuihin kulttuuriympäristöihin.


title: Kirkkosaari (Köyliönjärvi)

text: Asutus Kirkkosaaressa on jatkunut yhtäjaksoisesti jo varhaisesta rautakaudesta saakka. On arveltu, että saaressa olisi sijainnut "Lallin kellarina" tunnettu kirkko jo ennen ensimmäistä Suomeen tehtyä ristiretkeä. "Kellari" on joidenkin tutkijoiden mukaan vanha kelttiläinen lainasana ("kelair"), joka on Köyliön seudullakin vaikuttaneessa kelttikristillisyydessä alun perin tarkoittanut isoa kirkkoa.


title: Kirkkosaari (Köyliönjärvi)

text: Suomenlinnassa palvellut Cedercreutzeille sukua ollut ruotsalainen amiraali Carl Tersmeden vieraili Köyliönkartanossa vuonna 1748. Hän kertoo 1900-luvun alussa julkaistuissa päiväkirjoissaan "Amiral Carl Tersmedens memoarer" perimätiedosta, jonka mukaan Lallin aikana Kirkkosaaressa olisi sijainnut jonkinlainen kirkko. Tersmeden käyttää tästä nimitystä "kellari". Hän kuvaili myös paikalla näkemäänsä punaisesta hiekkakivestä tehtyä alttarilla varustettua rakennelmaa, joka oli osittain maanalainen. Tersmedenin tallentaman kansanperinteen mukaan se oli talonpoika Lallin leskivaimon sekä muiden seudun varhaisten kristittyjen kokoontumispaikka. Köyliön kirkkohistoriaa tutkineen teologian tohtori Heikki Huhtalan mukaan on mahdollista, että nykyinen kirkko on rakennettu juuri tämän ikivanhan "kellarin" päälle, joka myös selittäisi sen äkillisen katoamisen Kirkkosaaren maisemasta. Nykyään Köyliönkartanossa sijaitsee niin ikään "Lallin kellarina" tunnettu kivirakenteinen kellari, joka on tiettävästi peräisin 1500-luvulta.


title: Kirkkosaari (Köyliönjärvi)

text: "Papinportaat" ovat massiviiset kiviset portaat, jotka johtavat Köyliönjärven vesirajasta rantatörmää pitkin ylös kirkkomaalle. Ne ovat olleet paikoillaan jo ainakin nykyistä kirkkoa rakennettaessa 1750-luvun alussa. Nimensä portaat ovat saaneet niitä aikoinaan käyttäneistä kirkkoherroista, jotka asuivat mantereen puolella ja kulkivat portaita pitkin matkallaan kirkkoon. Lyhin tie pappilan ja kirkon välillä kulki portaiden alapäässä sijainneen venerannan kautta. Heikki Huhtalan mukaan on mahdollista, että ne ovat alun perin johtaneet juuri "Lallin kellarina" tunnettuun kirkkorakennukseen.


Luettelo rikoksista tuomituista kansanedustajista vuodesta 1906 alkaen. Luettelo sisältää kansanedustajina toimineita henkilöitä, jotka on joskus tuomittu rikoksesta. Luettelo ei ole täydellinen.


title: Luettelo rikoksista tuomituista kansanedustajista

text: Tässä lueteltujen henkilöiden osalta yksi tai useampi oikeusaste on käsitellyt asian, mutta tehdyn valituksen tai valitusajan olemassaolon takia annettu tuomio ei ole lainvoimainen.


title: Republic (yhtye)

text: Republic on unkarilainen rock-yhtye, joka on perustettu Budapestissä 1989. Sen musiikkityyli on sekoitus länsimaista rockia ja perinteistä unkarilaista folkia.


title: Republic (yhtye)

text: Yhtyeen perustuvat László Bódi ja Lászlo Attila Nagy. Sen ensimmäinen nimi oli Cipőfűző ("kengännauhat"), mistä Lászlo Bódi otti itselleen lempinimen "Cipő".


title: Michael F. Doyle

text: Michael F. Doyle (s. 5. elokuuta 1953 Swissvale, Pennsylvania) on yhdysvaltalainen demokraattinen poliitikko. Hän on Yhdysvaltain edustajainhuoneen jäsen vuodesta 1995.


title: Michael F. Doyle

text: Irlantilaista ja italialaista sukujuurta oleva Doyle toimi vuodesta 1978 republikaanipoliitikko Frank Pecoran avustajana Pennsylvanian senaatissa. Pecora vaihtoi vuonna 1992 puoluetta demokraatteihin ja Doyle päätti vuoden 1994 vaaleissa pyrkiä demokraattina kongressiin. 18. vaalipiirin edustaja Rick Santorum luopui silloin paikastaan pyrkiäkseen Yhdysvaltain senaattiin. Vaikka 1994 oli muuten hyvä vaalivuosi republikaaneille, onnistui Doyle voittamaan paikan demokraateille. Vuodesta 2003 Doyle on edustanut Pennsylvanian 14. vaalipiiriä.


title: Joutsenen juju

text: Joutsenen juju on Ilpo Saastamoisen sooloalbumi vuodelta 1976. Musiikillisesti levy yhdistelee suomalaisen kansanmusiikin sekä progressiivisen rockin elementtejä. Saastamoinen oli soittanut ennen levyn valmistamista muun muassa kansanmusiikki-beat yhtye Kareliassa sekä kansanmusiikki-proge yhtye Dopplerin ilmiössä, joista aiempi julkaisi myös kaksi albumia. Ajatus levyn tekemisestä syntyi tuottaja Edward Vesalan kuultua Saastamoisen "Kainuun ääni" nimiseen radio-ohjelmaan tekemiä kitaranauhoituksia.


title: Ptšovža

text: Ptšovža () on maalaiskunta ja sen keskustaajama Leningradin alueen Kirišin piirissä Venäjällä. Se sijaitsee Olhavanjoen sivujoen Ptšovžan varrella noin 20 kilometriä Kirišistä kaakkoon. Kunnassa on 1600 asukasta (vuonna 2009).


title: Ptšovža

text: Taajama on perustettu vuonna 1934 Kirišin metsäteollisuuspiirin keskukseksi. Aluksi sen nimenä oli "Vytjažnoi". Myöhemmin se nimettiin uudelleen ohi virtaavan joen mukaan. Toisen maailmansodan aikana Ptšovža oli saksalaisten miehittämänä. Metsäteollisuuspiirin toiminta kehittyi sodan jälkeen ja saavutti huippunsa 1960–1980-luvuilla.


title: Ptšovža

text: Ptšovžan kunta rajoittuu pohjoisessa Olhavan ja koillisessa Tihvinän piireihin, idässä ja kaakossa Kirišin piirin Budogoštšin kuntaan, lounaassa Novgorodin alueeseen, lännessä Kirišin kaupunkiin ja luoteessa Ptševan kuntaan. Keskustaajaman lisäksi siihen kuuluu kuusi kylää: Belaja, Bereznjak, Borutino, Gortšakovo, Porog ja Železnaja Gora.


title: Ptšovža

text: Taajaman kautta kulkee Kirišin ja Budogoštšin välinen rautatie ja maantie. Tärkein työnantaja on puunhankintaa harjoittava Kirišlesprom. Palveluihin kuuluu keskikoulu, kulttuuritalo, kirjasto, poliklinikka, posti ja muutama kauppa.


title: Frank Joseph Caggiano

text: Frank Joseph Caggiano (s. 29. maaliskuuta 1959 Brooklyn) on yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 16. toukokuuta 1987 ja nimitettiin sen vihkipiispaksi sekä Inis Cathaigin titulaaripiispaksi 6. kesäkuuta 2006. Piispaksi vihkiminen seurasi 22. elokuuta. Pääkonsekraattorina toimi Nicholas Anthony DiMarzio, jota avustivat Thomas Vose Daily ja Ignatius Anthony Catanello.


title: Frank Joseph Caggiano

text: Caggiano sai 31. heinäkuuta 2013 nimityksen Bridgeportin piispaksi Connecticutiin.


title: Guy A. Sansaricq

text: Guy A. Sansaricq (s. 6. lokakuuta 1934 Jérémie) on syntyjään haitilainen roomalaiskatolinen piispa. Hänet vihittiin papiksi haitilaiseen Les Cayesin hiippakuntaan 29. kesäkuuta 1960 ja inkardinoitiin Brooklynin hiippakuntaan Yhdysvaltoihin 9. tammikuuta 1991. Hänet nimitettiin Brooklynin vihkipiispaksi ja Glenndálochan titulaaripiispaksi 6. kesäkuuta 2006. Piispaksi konsekroinnin suoritti 22. elokuuta Nicholas Anthony DiMarzio, jota avustivat Thomas Vose Daily ja Ignatius Anthony Catanello.


title: Guy A. Sansaricq

text: Sansaricq jäi eläkkeelle 6. lokakuuta 2010.


title: Joseph Michael Sullivan

text: Joseph Michael Sullivan (23. maaliskuuta 1930 Brooklyn – 7. kesäkuuta 2013) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 2. kesäkuuta 1956 ja nimitettiin sen vihkipiispaksi sekä Sulianan titulaaripiispaksi 4. lokakuuta 1980. Piispaksi vihkiminen seurasi 24. marraskuuta. Pääkonsekraattorina toimi Francis John Mugavero, jota avustivat John Joseph Snyder ja Charles Richard Mulrooney.


title: Joseph Michael Sullivan

text: Sullivan jäi eläkkeelle 12. toukokuuta 2005.


title: Thomas Vose Daily

text: Thomas Vose Daily (23. syyskuuta 1927 – 14. toukokuuta 2017) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 10. tammikuuta 1952 ja nimitettiin sen vihkipiispaksi sekä Bladian titulaaripiispaksi 31. joulukuuta 1974. Piispaksi vihkiminen seurasi 11. helmikuuta 1975. Pääkonsekraattorina toimi Humberto Sousa Medeiros, jota avustivat Thomas Joseph Riley ja Lawrence Joseph Riley.


title: Thomas Vose Daily

text: Daily sai 17. heinäkuuta 1984 nimityksen Palm Beachin ja 20. helmikuuta 1990 Brooklynin piispaksi. Hän jäi eläkkeelle 1. elokuuta 2003.


title: Robert Joseph Cunningham

text: Robert Joseph Cunningham (s. 18. kesäkuuta 1943 Buffalo, New York) on yhdysvaltalainen roomalaiskatolinen piispa. Hänet vihki papiksi Buffalon hiippakuntaan Bernard Joseph McLaughlin 24. toukokuuta 1969, ja hänet nimitettiin Ogdensburgin piispaksi 9. maaliskuuta 2004. Piispaksi vihkiminen seurasi 18. toukokuuta. Pääkonsekraattorina toimi Edward Michael Egan, jota avustivat Henry Joseph Mansell ja Gerald Michael Barbarito.


title: Robert Joseph Cunningham

text: Cunningham sai 21. huhtikuuta 2009 nimityksen Syracusen piispaksi, jonka virkaan hänet asetettiin 26. toukokuuta.


title: René Arnold Valero

text: René Arnold Valero (s. 15. elokuuta 1930 Manhattan) on yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 2. kesäkuuta 1956 ja nimitettiin sen vihkipiispaksi sekä Vicus Turriksen titulaaripiispaksi 4. lokakuuta 1980. Piispaksi vihkiminen seurasi 24. marraskuuta. Pääkonsekraattorina toimi Francis John Mugavero, jota avustivat John Joseph Snyder ja Charles Richard Mulrooney.


title: René Arnold Valero

text: Valero jäi eläkkeelle 27. lokakuuta 2005.


title: Ignatius Anthony Catanello

text: Ignatius Anthony Catanello (23. heinäkuuta 1938 Brooklyn – 11. maaliskuuta 2013) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 28. toukokuuta 1966 ja nimitettiin sen vihkipiispaksi sekä Deultumin titulaaripiispaksi 28. kesäkuuta 1994. Piispaksi vihkiminen seurasi 22. elokuuta. Pääkonsekraattorina toimi Thomas Vose Daily, jota avustivat Joseph Michael Sullivan ja René Arnold Valero.


title: Ignatius Anthony Catanello

text: Catanello erosi tehtävistään vihkipiispana 20. syyskuuta 2010.


title: Martin Munyanyi

text: Martin Munyanyi (s. 3. tammikuuta 1956) on zimbabwelainen roomalaiskatolinen piispa. Hänet vihittiin papiksi Gwerun hiippakuntaan 3. syyskuuta 1983 ja nimitettiin sen piispaksi 11. toukokuuta 2006. Piispaksi vihkiminen seurasi 26. elokuuta. Pääkonsekraattorina toimi Michael Dixon Bhasera, jota avustivat Robert Christopher Ndlovu ja Pius Alick Mvundla Ncube.


title: Michael Dixon Bhasera

text: Michael Dixon Bhasera (s. 11. marraskuuta 1949) on zimbabwelainen roomalaiskatolinen piispa. Hänet vihittiin papiksi 19. elokuuta 1978 ja nimitettiin Gokwen piispaksi 17. kesäkuuta 1991. Piispaksi vihkiminen seurasi 19. lokakuuta. Pääkonsekraattorina toimi Francis Xavier Mugadzi, jota avustivat Giacinto Berloco ja Ignacio Prieto Vega.


title: Michael Dixon Bhasera

text: Bhasera sai 9. helmikuuta 1999 nimityksen Masvingon piispaksi.


title: Keri

text: Keri on Virolle kuuluva majakkasaari Suomenlahdessa. Se sijaitsee Pranglin saaresta noin 6 kilometriä pohjoiseen ja on Viron pohjoisin saari.


title: Keri

text: Kerin saaren pinta-ala on 3,1 hehtaaria. Saari on matala ja kivinen. Kirjallisissa lähteissä ensimmäinen maininta saaresta on vuodelta 1623. Pietari Suuri määräsi vuonna 1719 saarelle rakennettavaksi merimerkin, joka valmistui 1724. Vuonna 1803 valmistui kivimajakka ja se sai 1857 teräsmajakkatornin. Vuonna 2003 majakka automatisoitui eikä saarella enää tarvittu majakanvartijaa.


title: Joseph Powathil

text: Joseph Powathil (s. 14. elokuuta 1930) on intialainen syyrialais-malabarilaisen katolisen kirkon arkkipiispa. Hänet vihittiin papiksi Changanacherryn arkkieparkiaan 3. lokakuuta 1962 ja nimitettiin sen vihkipiispaksi sekä Caesarea Philippin titulaaripiispaksi 7. tammikuuta 1972. Piispaksi konsekroinnin suoritti 13. helmikuuta paavi Paavali VI, jota avustivat Bernard Jan Alfrink ja William John Conway.


title: Joseph Powathil

text: Powathil sai 26. helmikuuta 1977 nimityksen Kanjirapallyn syyrialais-malabarilaisen hiippakunnan piispaksi ja 5. marraskuuta 1985 Changanacherryn arkkipiispaksi. Hän jäi eläkkeelle 22. tammikuuta 2007.


title: Ravintola Seurasaari

text: Ravintola Seurasaari on Helsingin Seurasaaressa sijaitseva ravintola, joka on perustettu vuonna 1873. Ravintolan rakennuksen on suunnitellut Frithiof Mieritz vuonna 1890 ja se oli kansanpuistoaikaisen Seurasaaren ensimmäinen rakennus. Nykyään ravintolan terassilla toimii myös kahvila.


title: Mathew Vattackuzhy

text: Mathew Vattackuzhy (20. helmikuuta 1930 Chenkal – 22. marraskuuta 2016) oli intialainen syyrialais-malabarilaisen katolisen kirkon piispa. Hänet vihittiin papiksi 1. kesäkuuta 1956 ja nimitettiin Kanjirapallyn piispaksi 20. joulukuuta 1986. Piispaksi vihkiminen seurasi 26. helmikuuta 1987. Pääkonsekraattorina toimi Joseph Powathil, jota avustivat Kuriakose Kunnacherry ja Joseph Pallikaparampil.


title: Mathew Vattackuzhy

text: Vattackuzhy erosi tehtävistään 23. joulukuuta 2000.


title: Joseph Pallikaparampil

text: Joseph Pallikaparampil (s. 10. huhtikuuta 1927) on intialainen syyrialais-malabarilaisen katolisen kirkon piispa. Hänet vihittiin papiksi Palain hiippakuntaan 23. marraskuuta 1958 ja nimitettiin sen vihkipiispaksi sekä Abyduksen titulaaripiispaksi 16. kesäkuuta 1973. Piispaksi vihkiminen seursai 15. elokuuta. Pääkonsekraattorina toimi Joseph Parecattil, jota avustivat Sebastian Vayalil ja Sebastian Valloppilly.


title: Joseph Pallikaparampil

text: Pallikaparampil sai 6. helmikuuta 1981 nimityksen Palain piispaksi, jona hän toimi, kunnes jäi eläkkeelle 18. maaliskuuta 2004.


title: Louis Anthony DeSimone

text: Louis Anthony DeSimone (21. helmikuuta 1922 Philadelphia – 5. lokakuuta 2018) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 10. toukokuuta 1952 ja nimitettiin sen vihkipiispaksi sekä Cilliumin titulaaripiispaksi 27. kesäkuuta 1981. Piispaksi vihkiminen seurasi 12. elokuuta. Pääkonsekraattorina toimi John Joseph Krol, jota avustivat John Joseph Graham ja Martin Nicholas Lohmuller.